11 август, 2020, 20:25\nТеглар:Шахтёр | Базель | Европа лигаси\nЯрим финалнинг сўнгги иштирокчиси айнан шу учрашувда маълум бўлади.\nАфиша жиҳатидан чорак финалнинг энг пастки ўринда дея таъкидланаётган ўйини нейтрал футбол ихлосмандларига қизиқарли тўқнашувни тақдим қила олади. Бир тарафдан қуръа ҳам ушбу учрашувнинг томошабинлар эътиборидан четда қолишига сабабчи бўлиб қолди. Сабаби, нариги тарафда 1/4 финалнинг энг марказий беллашуви турганда, фақат украин ва швецарлар ушбу учрашувга эътибор қаратади. Аммо аслини олиб қараганда тенг кучли икки жамоанинг ўйини қизиқарли тус олиши аниқ.\nУкраинадаги Бразилия клуби нимчорак финалда «Вольфсбург»ни кўрдим демай ўтиб кетди. Жуниор Мораес эса учрашувни ўзининг бенефисига айлантириб юборди. Ички чемпионатдаги ғалабалар бу каби кучли таркиб билан одатий ҳол, албатта. Энди мухлислар «кончилар»дан халқаро майдондаги натижаларни кутишади. Европа Чемпионлар Лигасидаги иштирок доимий тарзда гуруҳ босқичида тугамоқда. Европа Лигасида ҳам катта ўйинларни донецкликлар соғиниб қолган. Чемпионликнинг қўлга киритилганига 11 йилдан ошди. Улар учун чорак финал мутлақ омадли босқич. Улар доим ушбу босқичдан ярим финалга ўтишни уддалаган. Сўнгги бор бу воқеа 2016 йилда «Прага» устидан қозонилган ўйиндан сўнг содир бўлганди.\nТахминий таркиб: Пьятов, Додо, Кривцов, Матвиенко, Болбат, Маркос Антонио, Степаненко, Алан Патрик, Марлос, Жуниор Мораэс, Тайсон.\nИштирок эта олмайди: Хочолова.\nШвецария футболининг Европадаги тимсолига айланган клуб халқаро майдонда ички чемпионатдаги сингари қироллик мавқейида эмас. Аммо барибир еврокубокларда ўзининг доимий ўрнига эга клуб сифатида барчамизга яхши таниш. Очиғи, кўпинча айнан шу босқич улар учун сўнгги манзил бўлиб хизмат қилади. Жамоа ўз тарихида бир мартагина турнир ярим финалига чиқа олган. Бугун ушбу ишни қайта такрорлаш учун улар 2 та энг қулай рақибнинг биттасига қарши майдонга тушади. Чемпионлик жуда қийин масала. Сабаби, кейинги босқичдаёқ «Интер» кутиб турибди. «Базель» клуби қуръаларда энг омадли жамоа бўлди. 1/16 финалда АПОЭЛ, нимчорак финалда «Айнтрахт» ва бугун «Шахтёр». «Копенгаген» уларни янада хушнуд этиши мумкин эди. Аммо шу ергача етиб келган жамоа энди рақиб танлаб ўтирмаслиги керак.\nТахминий таркиб: Николич, Видмер, Ван дер Вирф, Алдерете, Петретта, Жака, Фрай, Стоккер, Кампо, Пулулу, Кабраль.\nИштирок эта олмайди: Кўмерт, Омлин, Рамирес, Заффи.\nЛуиш Каштру: «Мен «Базель»ни ўта агрессив жамоа деб биламан. Ярим ҳимоя кучли футболчилар билан тўла: Фрай, Жака, Кампо ва бошқалар. Жамоа таркибида яна бир қатор позицияларда юқори савияли футболчилар бор. Биз ҳар тарафлама кучли жамоага қарши тўқнаш келамиз».\nМарсель Коллер: «Миллий терма жамоани бошқариш тажрибам менга бу каби мусобақалар муҳитини яхши ўрганиб олишимга ёрдам берган. «Шахтёр»да бир қатор иқтидорли футболчилар бор. Уларнинг кучли жиҳатлари ўйин тақдирини белгилаб бериши мумкин. Битталик ўйин бўлгани учун бизда кейинги босқичга йўл олиш учун яхшироқ имконият мавжуд. Жамоалар бир-бирини у қадар яхши билмайди. Бу бизга катта ёрдам беришига умид қиламан».\nЮқорида айтиб ўтганимиздек, ҳар иккала жамоа ҳам ўз мамлакатининг байроқдорларидан. Еврокубокларда мунтазам иштирок этишларига қарамай, уларнинг йўллари жуда кам кесишади. Демакки, учрашувнинг дастлабки 10 дақиқаси ва балки ундан ҳам кўпроғи майдон марказидаги курашлар ва ўзаро ўрганишлар билан ўтади. Учрашув битта ўйиндан иборатлиги беллашувни янада шиддатли ўтишига ёрдам беради. Албатта, футбол жамоатчилигининг катта қисми «Шахтёр»нинг устунлигини таъкидламоқда. Бироқ 90 дақиқалик футболда барчаси юз бериши мумкин.


Сафар ойи - Fitrat.uz\nБош саҳифа / Мақолалар / Сафар ойи\nSentabr 10, 2021\tФикр билдиринг 53 Кўришлар\nТилимизда “сафар” деб талаффуз қилинадиган бу сўз арабчада сод ҳарфи билан “софар” дейилади. Араб тилида “сафар” ҳам, “софар” ҳам бор. Сафар – йўлчилик, саёҳат маъноларини англатса, “софар” қамарий иккинчи ойнинг номи. Жоҳилият даврида араблар сафар ойида янги иш бошлаш, никоҳланиш, сафар қилиш ва бошқа бир қанча ишларни қилиш мумкин эмас, деб ҳисоблашган.\nШунга ўхшаш ҳолат гоҳо юртимиз мусулмонлари орасида ҳам учрайди. Баъзилар сафар ойида тўй қилиб бўлмайди, сафар қилиб бўлмайди, деб ўйлашади. Араб жоҳилиятида тарқаган хурофот бизга қандай кириб келгани ҳанузгача кўпчиликни ўйлантиради.\nАбу Ҳурайра розийаллоҳу анҳудан ривоят қилинади: «Набий соллаллоҳу алайҳи ва саллам: “Касаллик юқиши йўқ, бойқуш йўқ, навъу йўқ ва сафар йўқ”, дедилар» (Имом Бухорий, Имом Муслим ва Имом Абу Довуд ривояти).\nЖоҳилият араблари касаллик ўз-ўзидан юқади, бойқуш қўнган хонадонга кулфат келади, деб ўйлашарди. Навъуни ёмғир ёғдирадиган юлдуз дейишарди. Пайғамбаримиз буларнинг барчаси йўқ нарсалар эканини айтдилар. Бу мазмундаги ҳадислар бирталай. Зеро, Аллоҳ таоло мўминларнинг илоҳий амрга: “Эшитдик ва итоат этдик”, дейишларини зикр этган (Бақара сураси, 285-оят).\nСафар ойи ва бошқа нарсалардан шумланишлар ихтилофли масала эмас, балки уламолар бир овоздан қоралаган иш. Ушбу ҳолат динимиз кўрсатмаларига мутлақо зиддир. Бу нотўғри ақида инсонлар ўртасида кўп тангликларга сабаб бўлади. Қуръони каримда бундай дейилади: “Аллоҳ сизларга енгилликни хоҳлайди ва сизларга қийинликни хоҳламас” (Бақара сураси, 185-оят).\nНега Аллоҳ таоло бизларга енгилликни хоҳлаганда, биз ўзимизга қийинчилик туғдиришимиз керак?! Аллоҳдан бошқа яратувчи йўқлигига, ҳар бир иш Унинг изни билан бўлишига имони бор кишида бундай шумланиш ва хавотир бўлмайди. Мадинада биринчи масжид қурилиши, Фотима онамиз ва ҳазрат Али розийаллоҳу анҳумонинг никоҳ тўйи, Хайбар фатҳи айнан сафар ойида бўлганини, саҳобалар орасида сафар ойи “яхшилик ойи” деб аталганини унутмаслик керак.\nАввалги ИККИ КИШИ ИСЛОМНИ ТАНЛАДИ\nКейинги ОЛИМНИНГ ВАФОТИ – ОЛАМНИНГ ВАФОТИ


5 Декабрь 12:32\nАҚШ қирғоқ қўриқлаш хизмати Флорида яқинида чўкиб кетган қайиқдаги 39 кишини қидирмоқда Африканинг жануби-шарқида содир бўлган тропик бўрон 46 кишининг ҳаётига зомин бўлди Истанбул аэропортида барча рейслар бекор қилинди\nВоқеа кеча соат 12 лар атрофида юз берган. 72 ёшли учувчи самолётни тўғридан-тўғри Рейнланд-Пфальцдаги 62-магистралдаги Шварцбахтальбрюк кўпригига қўндирган. Самолёт катта йўлда кетаётган юк машинаси билан тўқнашиб кетган, ҳайдовчи жабрланмаган.\nСамолёт Франциядан Қуйи Саксонияга кетаётганида тўсатдан двигатели ишдан чиққан. Учувчи самолётни қаерга қўндиришни тезда ҳал қилиши керак эди.\nШварцбахтальбрюкнинг баландлиги тахминан 100 м, у Шварцбах дарёси водийсини кесиб ўтади. Тахминан соат 18:00гача автомагистралда ҳаракат бутунлай ёпилган.


Айни дамда Қатар клубида ишлаётган мураббий "Реал"ни бошқариши мумкин\n11 октябрь, 2018, 17:31 490\nТеглар:Реал | Дания\nЛаудруп номзоди "қироллик клуби" шорт-листидан жой олди.\nМадриднинг “Реал” клубида Хулен Лопетегини алмаштириши мумкин бўлган яна бир мураббий пайдо бўлди.\nБерилган маълумотларга қараганда “қироллик клуби” 54 ёшли даниялик машҳур мутахассис Микаэль Лаудрупнинг номзодини ҳам кўриб чиқмоқда. Айтиш лозимки, ушбу мураббий 2016 йилдан буён Қатарнинг “Ал-Раян” клубида фаолият олиб бормоқда.\nМаълумот учун, Лаудруп мураббий сифатида “Хетафе”, “Спартак” Москва, “Малькорка” ва “Суонси Сити” каби жамоаларни бошқарган.\nЭслатиб ўтамиз, “Реал” раҳбарияти жамоанинг амалдаги устози Хулен Лопетегининг олиб бораётган ишларидан ва клубнинг кўрсатаётган натижаларидан умуман қониқиш хосил қилмаяпт. Айни дамда испаниялик мутахассис истеъфоа арафасида турибди.


12 август 2020, Тошкент вақти: 11:59\n7 апрелдаги террор ҳужумида 4 одам ҳалок бўлган.\nШвеция полицияси бошлиғи Жонас Хейсинг 9 апрель куни ўтган матбуот анжуманида 7 апрель куни Стокҳолм марказида юк машинасини одамлар устига ҳайдаганликда гумонланиб қўлга олинган 39 яшар ўзбекистонлик қидирувда бўлганини айтди.\n-Биз бу шахс 2014 йилда Швецияда доимий яшаш рухсатномасини олиш учун ариза берганини биламиз. Аммо 2016 йил июлида унга Швеция Миграция агентлиги томонидан рад жавоби берилган ва уни депортация қилиш тўғрисида қарор чиқарилган.У тўрт ҳафта ичида мамлакатни ўз ихтиёри билан тарк этиши шартлиги тўғрисида огоҳлантирилган. Бироқ 2017 йилда у бу шартни бажармай қочиб юргани учун уни топиб,депортация қилиш полицияга юклатилган, -деб билдирди.\n7 апрель куни Швеция пойтахтида юк машинасини одамлар устига ҳайдалиши оқибатида 4 одам ўлди, 15 одам жароҳатланди. Мазкур террорчиликда гумонланиб яна 6 одам қўлга олинган.\nШвеция пойтахти Стокҳолмда якшанба куни минглаб одамлар 7 апрель куни содир этилган террор ҳаракатига норозилик билдириб, “Муҳаббат манифестацияси” деб аталган тадбирни ўтказди. Тадбирда сиёсатчилар ва санъаткорлар, таниқли блоггерлар чиқиш қилдилар.


Сардоба сув омборини ким қурган? - Daryo\n17:42, 05.05.2020 232262\nСирдарё вилоятидаги Сардоба сув омборида 1 май куни эрталаб тўғон ўпирилиши содир бўлди. Сув тошқини оқибатида Сардоба, Оқолтин ва Мирзаобод туманларидаги аҳоли пунктлари ва экинларга зарар етди. Бинолар, йўллар, коммуникациялар вайрон бўлди. Учта тумандаги 22 та қишлоқдан 60 мингдан ортиқ аҳоли эвакуация қилинди.\nУшбу ҳодисадан сўнг жамоатчиликда бу нима учун содир бўлгани ҳақида саволлар туғилди, сув омбори қурилишида иштирок этадиган компаниялар номига айбловлар айтила бошланди. Хулоса чиқаришга ҳали эрта. Ҳодиса сабаблари терговда аниқланади. «Gazeta.uz» очиқ маълумотлар ва ахборот манбалари асосида лойиҳа тафсилотларини аниқлашга ҳаракат қилди.\n2017 йилнинг 17 май куни Президент Шавкат Мирзиёев сув омбори билан танишар экан, гидроэнергетика соҳасида янги компания ташкил этиш бўйича режаларни баҳам кўрди. Кейинги куни давлат раҳбарининг «Ўзбекэнерго» акциядорлик жамияти таркибига кирган гидроэлектрстанциялар, гидротехник ва гидроэнергетика билан боғлиқ бошқа бўлинмалар, шунингдек, Қишлоқ ва сув хўжалиги вазирлигининг «Ўзсувэнерго» бирлашмасига қарашли бўлган барча гидроэлектростанцияларни бирлаштирувчи «Ўзбекгидроэнерго» акциядорлик жамиятини ташкил этиш тўғрисидаги фармони қабул қилинди.\nҚурилиш вазири Ботир Зокиров, «Ўзбекгидроэнерго» раиси Абдуғани Сангинов ва Президент Шавкат Мирзиёев 2020 йил 2 майда тўғон ўпирилган жойда.\nDavletovuz Telegram-канали гидроэнергетика соҳасида To‘palang HPD Holding ва унинг тузилмавий компаниялари (To‘palang HPD Platinum, To‘palang HPD Water Construction, To‘palang HPD Building, To‘palang HPD Irrigation Systems, To‘palang HPD Steam — Gas, To‘palang HPD Service, To‘palang HPD Engineering) амалга ошираётган лойиҳаларга эътибор қаратди.\n«Gazeta.uz» маълумотларига кўра, To‘palang HPD Holding Президентнинг 2003 йил 24 январдаги фармони талаблари асосида «Тўпаланг сув омбори ва ГЭС қурилиш»нинг «ТўпалангсувГЭСқурилиш» МЧЖ этиб қайта ташкил этилиши натижасида вужудга келган, 2017 йил декабрида яна қайта ташкил этилган. Унинг асосий фаолият турлари ГЭС, сув хўжалиги иншоотлари, гидроузеллар қуриш, канал ҳамда дренажлар қазиш ва бошқаларда қурилиш-монтаж ишларини амалга оширишдан иборат.\n«Ўзбекгидроэнерго» матбуот хизмати 21 апрель куни Сардоба сув омбори қошида To‘palang HPD Irrigation Systems иштирокида кичик ГЭС қурилиши бошланганини маълум қилган эди. Лойиҳа қиймати 21,3 миллион еврога тенг бўлиб, объектни 2022 йилда фойдаланишга топшириш режалаштирилган.\nКомпания To‘palang HPD Holding томонидан Чотқол дарёсида Қуйи Чотқол ГЭС (лойиҳа қиймати 180 миллион доллар), шунингдек, Пскем дарёсида Пскем ГЭС (810 миллион долларга баҳоланмоқда) лойиҳаларида ҳам қурилиш ишларини олиб бораётганини маълум қилди.\nTo‘palang HPD Platinum Хоразм вилояти Тошсоқа магистрал суғориш каналлари тизимини реконструкция қилиш лойиҳаси (29,7 миллион долларга баҳоланган) устида ҳам иш олиб бормоқда.\nБундан ташқари, To‘palang HPD Building 2019 йил 9 июль куни Наманган вилоятининг Учқўрғон туманида Катта Фарғона каналида Кичик гидроэлектр станциялар каскадини фойдаланишга топширди (31 миллион долларга баҳоланган).\n2019 йил мартида Тошкент вилоятининг Ўрта Чирчиқ туманида Туябўғиз сув омборида To‘palang HPD Irrigation томонидан қурилган кичик ГЭС очилди (16,3 миллион долларга баҳоланган).\nTo‘palang HPD Building Сурхондарё вилоятида «Термиз марвариди» санаторияси қурилишида ҳам иштирок этган.\n«Ўзсувлойиҳа» лойиҳа институти кузатув кенгашининг беш нафар аъзосидан икки нафари — To‘palang HPD Holding вакили ҳисобланади. «Ўзсувлойиҳа» компанияси Андижон туманида Куйганёр гидроузели қуйи қисмини ювилишдан сақлаш учун ҳимояловчи иншоотни қуриш лойиҳаси, Навоий вилоятида «Конимех-1» насос станциясини реконструкция қилиш ва бошқаларда бош лойиҳаловчи ҳисобланади.\n«Ўзбекгидроэнерго» ва To‘palang HPD Holding юридик манзили мос тушади: Тошкент, Навоий кўчаси, 22.\nTo‘palang HPD Holding директори Ислом Абдуғаниевич Абдураҳмонов — Абдуғани Сангиновнинг ўғли.\n«Gazeta.uz»га маълум бўлишича, To‘palang HPD Water Construction компанияси Сардоба сув омбори қурилишида қатнашган 10 дан зиёд субпудратчилардан бири бўлган.\n«Gazeta.uz» гидроиншоотнинг ҳали ҳам «Ўзбекистон темир йўллари» ҳисобида турганини аниқлашга муваффақ бўлди. Сардоба сув омбори қурилиши 2017 йил 1 январь ҳолатида 1 триллион 306 миллиард 940 миллион 400 минг сўм (Марказий банкнинг 2017 йил 1 январдаги курси бўйича 404,4 миллион доллар).\nОчилбой Раматов, Шавкат Ҳамроев, Шавкат Мирзиёев ва Абдуғани Сангинов, 2017 йил, май.\nФото: «O‘zbekiston» канали, ЎзА.\n2017 йил май ойида Президентга тақдимот маросимида «Ўзбекистон темир йўллари» компаниясининг собиқ раиси Очилбой Раматов (ҳозирги бош вазирнинг биринчи ўринбосари), қишлоқ ва сув хўжалиги вазирининг ўринбосари Шавкат Ҳамроев (ҳозирги сув хўжалиги вазири) ва «Ўзсувэнерго» раиси Абдуғани Сангинов (ҳозирда «Ўзбекгидроэнерго» раиси) иштирок этди.\n«Биз миллий ва хорижий ОАВ ҳамда ижтимоий тармоқларда Сардоба сув омборида юзага келган вазият бўйича «Ўзбекгидроэнерго» АЖ обрўсига путур етказувчи асоссиз ва юзаки хулосалар, нотўғри талқинларга расмий муносабатимизни билдиришни хоҳлардик», — дейилади компания матбуот котиби Равшан Бойқуловнинг «Gazeta.uz» таҳририятига юборган хабарида.\nСардоба сув омборининг 2010−2017 йилларда қурилганини қайд этар экан, компания вакили собиқ Қишлоқ ва сув хўжалиги вазирлиги объект буюртмачиси эканини таъкидлади. «Ўзбекистон темир йўллари» қошидаги «Ўзтемирйўлқурилишмонтаж» унитар корхонаси бош пудратчи сифатида танланган. Объект қурилишида иштирок этган 10 дан ортиқ субпудратчи ташкилотлар, жумладан «Ўзмахсусқурилиш», Omad Dubl, BOYOVUD қаторида «Резаксой сув қурилиш» (ҳозирги — To‘palang HPD Water Construction) қурилиш жараёнида ўзига ажратилган қисмда қурилиш ишларини олиб борган.\nTo‘palang HPD Water Construction томонидан олиб борилган ишлар тегишли комиссия томонидан белгиланган тартибда қабул қилиб олинган, дея маълум қилди матбуот котиби.\n«Биз To‘palang HPD Holding МЧЖ Сардоба сув омборининг авария содир бўлган қисмида қурилиш ишларини олиб бормагани, Абдураҳмонов Ислом Абдуғаниевич эса 2010−2017 йилларда To‘palang HPD Holding МЧЖ ва унинг филиалларида умуман ишламаганини таъкидлашни хоҳлардик. Бундан ташқари, «Ўзбекгидроэнерго» АЖ Президентнинг 2017 йил 18 майдаги №УП-5044 фармони билан ташкил этилган. Шундай қилиб, қайд этиш жоизки, «Ўзбекгидроэнерго» АЖ Сардоба сув омбори қурилиши учун жавобгар эмас ва унда иштирок этмаган», — деди Равшан Бойқулов.\nУнинг қайд этишича, Сардоба сув омборидан фойдаланиш бўйича назорат фаолияти «Давсувхўжаликназорат» (Сув хўжалиги вазирлиги ҳузуридаги Катта ва алоҳида муҳим сув хўжалиги объектларининг техник ҳолатини ҳамда бехатар ишлашини назорат қилиш давлат инспекцияси) томонидан амалга оширилади.\n«Gazeta.uz» мақола якунида Сув хўжалиги вазирлиги лойиҳа-қидирув ва илмий-тадқиқот ишларини, шунингдек, сув иншоотларини қуриш, реконструкция қилиш ва таъмирлаш учун лойиҳа-смета ҳужжатларини идоравий экспертизасини ўтказишини таъкидлаб ўтган.\n07:30, 04.05.2022 95519\n16:05, 20.04.2022 83160\n07:30, 15.05.2022 83114\n13:01 Бугун 301\n12:45 Бугун 1722\n12:29 Бугун 2162\n12:25 Бугун 3048\n14:53, 18.05.2022 57991\n00:12, 19.05.2022 48225\n13:15, 19.05.2022 47927\n07:30, 19.05.2022 46952


Муфтий Усмонхон Алимов ҳазратлари Францияга жўнаб кетди - Zamin.uz\nБугун, 9 декабрь куни Ўзбекистон мусулмонлари идораси раиси, муфтий Усмонхон Алимов ҳазратлари Франциянинг Париж шаҳрида бўлиб ўтадиган Халқаро мусулмонлар форумида иштирок этиш учун жўнаб кетдилар, деб хабар берди Ўзбекистон мусулмонлар идораси.\nУшбу йирик тадбир Халқаро мусулмонлар форуми котибияти, Россия мусулмонлари диний идораси, Россия муфтийлар кенгаши, Москва Ислом институти, Финляндия мусулмон ташкилотлари тармоғи ва Бутунжаҳон мазҳабларни яқинлаштириш форуми томонидан ташкил этилди.\nШунингдек, Буюк Британия мусулмонлар кенгаши, Италиянинг динлараро ва маданиятлараро таълим фонди томонидан қўллаб-қувватланган.\nХалқаро мусулмонлар форуми ҳар йили дунёнинг етакчи мамлакатлари пойтахтларида кўп йиллардан буён ўтказиб келинади. 2014 йил Россия Федерациясининг Москва шаҳрида, 2015 йил Буюк Британиянинг Лондон шаҳрида, 2016 йил Франциянинг Париж шаҳрида, 2017 йил Финляндиянинг Хельсинки шаҳрида Халқаро мусулмонлар форумининг йиғилишлари ўтказилган. “Замин” янгиликларини “Одноклассники”да кузатиб боринг\nЯнгиликлар » Жамият » Муфтий Усмонхон Алимов ҳазратлари Францияга жўнаб кетди


www.ziyouz.uz — Страница 1327 — Зиё истаган қалблар учун!\nШарапатдин Аяпов (1954)\nЧоп этилган 26.12.2011 23.06.2020 МуаллифZiyouz.uz\nШарапатдин Аяпов 1954 йили Чимбой туманининг Шахаман овулида туғилган. Тошкент давлат университетининг журналистика факультетини тамомлаган (1980). Унинг “Қуш йўли” (1986), “Ёшликнинг ҳар дами” (1988), “Лирика” (1990) номли тўпламлари чоп этилган. КЎЗЛАРИНГ СЕНИНГ Нурли битиклар бор осмон остида, Жонли саналар кўп давоми…\nЧжан Кэ Цзю (1275-1345)\nЧоп этилган 24.12.2011 09.03.2018 МуаллифZiyouz.uz\nХитой мумтоз шоираси. У табиатни мусаввир каби суратлайди, айниқса, куз, баҳор фаслларини образларга буркаб, юрагидаги ҳислар билан уйғунлаштиради. Шоиранинг шеърлари “Хитой тасвирий шеърияти” китобидан танлаб таржима қилинди. КУЗ ХАЁЛЛАРИ Яккаш ғозларгина нимадир деб минғиллар муздай булутга, Гўё ёлғиз қақнус кўзгуда давоми…\nЧоп этилган 23.12.2011 14.01.2018 МуаллифZiyouz.uz\nI О, титраган дудоқларинг Ҳасратига қурбон ўлам. Ҳаёт берган нафасингнинг Шафқатига қурбон ўлам. Кўзимга чизгин суратинг, Тинмоқ менга бўлур метин. Тили боғлиқ муҳаббатнинг Ҳиматига қурбон ўлам. Юлдуз каби оқишингнинг, Чақмоқ каби чақишингнинг, Боқишимла боқишингнинг Суҳбатига қўрбон ўлам. Жавҳарисан тилагимнинг, Қувватисан давоми…\n* * * Кўрсат қоматингни, эй сарви равон, Дунё кўрсин ани, раъноланмасин. Кир боққа, рухсоринг арз айла гулга, Булбул ҳайрон бўлсин, шайдоланмасин. Ориф бўлиб бу имога юрмаса, Жононнинг йўлинда жонин бермаса, Чор тараф боққанда сани кўрмаса, Кўзлари кўр бўлсин, зиёланмасин. давоми…\nХироси Сэкинэ (1920)\nЧоп этилган 23.12.2011 20.02.2018 МуаллифZiyouz.uz\nРАСМ ЧИЗИШ УЧУН СЮЖЕТЛАР -Балиқ, кимникисан? Хўжайининг ким? Балиқ дер: – Ўзимман, сузиб сувлоқда. Балиқчи сувга тўр ташлаган эди, Мана, балиқ турар осиқ қармоқда. Ана – балиқчини чизинг, марҳамат, Балиқни қармоққа илинтирган мард. -Балиқчи! Сен кимсан, хўжайининг ким? -Мен ўзимман! давоми…\nЧоп этилган 23.12.2011 13.01.2018 МуаллифZiyouz.uz\nТАБИАТНИНГ ШОИРГА АЙТГАН СЎЗЛАРИ Мени қўй. Гўзаллигим ҳақида қасидалар куйлашинг жонимга тегди. Сатрларингда уйқусираб тотилган ҳислар, ойнинг шуъласи, новдаларнинг шитирлаши ва ирмоқларнинг шилдираши мадҳ этилар… Жонимга тегди бундай сатрлар. Сенинг кўзларинг туннинг милтираган ёғдусидан қандай баҳра топар, минглаб одамларнинг нигоҳларидан давоми…\nЧоп этилган 23.12.2011 16.03.2018 МуаллифZiyouz.uz\nКонстан Бюрньо (Constant Burniaux) — бельгиялик шоир. ёзувчи, танқидчи. “Тентаклик”, “Аквариум”, “Нотинч дамлар”, “Каллоо – тасаввурдаги қишлоқ” романлари, “Ҳажвия ва муҳаббат ҳақида”, “Катерина” каби кўплаб новеллалар муаллифи. Француз тилида ижод қилган. БУ ҲАҚДА ЎЙЛАБ КЎРИНГ Бу телбалик ҳақда ўйлаб кўринг, давоми…\nЧоп этилган 23.12.2011 19.02.2018 МуаллифZiyouz.uz\n* * * Пиёнгулнинг нафис баргида Шудринг ёнар марварид мисол. Гулни юлиб олиб шўх гўзал Деразага қўйибди алҳол. Сўнг кўзида кулиб карашма Қаллиғига савол берар қиз: “ Гул гўзалми ёки мен гўзал, Айт, мафтункор қайси биримиз?” Ўкинчини яширмай сира Шу давоми…\n* * * Равон оқиб ётар Таоси, Ўзгармайди қонуни азал. Нилуфаргул тортар илдизин — Гулламайди ортиқ нилуфар. Ёдда, қизил кўприк устида Кутар эдик висол дамларин. Ёлғиз қолиб ҳижрон дастида, Бу гўшани кезгум бетиним. Тиниқ уфқда яшил зирвалар Кўринади — йўқдир давоми…\nДилсўз (Dilsuz Murtaza oğlu Mustafayev) — озарбайжон шоири. ДУНЁ, СЕНДА НАСИБАМ БОР Дунё, сенда насибам бор: Олажакман эрта-кеч. Энг аввало бир юрт истайман – Тунлари сут берсин йиғлаган гўдакларга, Шамоллар эсганида байроқлари сочилсин. Бир тулпор истайман мен – Ғиротдан учқур, давоми…\n1 327-саҳифа. Жами: 1 363Боши«1 3231 3241 3251 3261 3271 3281 3291 3301 3311 332»Охири


Каршидаги кулаган мехмонхона: унинг курилиши чиндан хам ноконуний эдими? – КУН УЗ\nГлавная / Жахон / Каршидаги кулаган мехмонхона: унинг курилиши чиндан хам ноконуний эдими?\n04.07.2020\tЖахон Comments Off on Каршидаги кулаган мехмонхона: унинг курилиши чиндан хам ноконуний эдими? 276 Показы\nШу йил 23 июнь куни кечкурун Карши шахри Ислом Каримов кучасидаги «Насаф-Травел» мехмонхонаси ёнида курилаётган 5 каватли курилиши якунланмаган бинонинг бир кисми кулаб тушган эди.\nТаассуфки, бино конструкцияларининг кулаши натижасида сурхондарёлик бир курувчи вафот этган.\nКурилиш вазирлиги матбуот хизмати хабарига кура, буюртмачи «Насаф-Травел» компанияси хукуматнинг 2018 йил 18 майдаги 370-сон карори иловаси — «Курилиш-монтаж ишларини бошлаш хакида хабарнома юбориш буйича давлат хизматлари курсатишнинг маъмурий регламенти»га мувофик, вилоят курилиш сохасида худудий назорат инспекциясини хабардор этмаган.\nШунингдек, мазкур объект курилиши буйича, Карши шахар хокимининг 2018 йил 5 июндаги «Насаф-Травел» компаниясига тегишли 4566 кв.м ер майдонида жойлашган «Мехмонхона ва ресторан»ни реконструкция килишга хамда уз худудидан ёрдамчи бинолар куришга рухсат этиш тугрисида»ги карори билан объектда курилиш-монтаж ишларини амалга ошириш учун вилоят ДАКН инспекциясидан рухсатнома олиш юклатилган булса-да, буюртмачи томонидан ушбу талаб бажарилмаган.\n«Инспекция томонидан ушбу объект курилиши буйича буюртмачи «Насаф-Травел» компанияси бир неча бор огохлантирилган булишига карамасдан, ноконуний равишда объектда курилиш-монтаж ишларини давом эттирган. Тадбиркорлик субъекти конунда курсатилган эркинликларни суиистеъмол килган. Ноконуний курилиш ишларини амалга оширган», дейилади вазирлик маълумотида.\nКарши шахридаги Журналистлар уйида ОАВ вакиллари учун ташкил килинган брифингда вилоят курилиш бош бошкармаси булим бошлиги Тура Эргашевнинг маълум килишича, мехмонхона ёнидаги бино курилиши сифати буйича вилоят курилиш сохасида худудий назорат инспекцияси инспекторлари шугулланиши керак. Бошкарма томонидан бир неча марта такдимномалар киритилган, бирок тадбиркор томонидан бунга риоя этилмаган, лойиха-смета хужжатлари килинмаган, тегишли хулосалар олинмаган.\nKun.uz мухбирлари вокеа юз берган жойда булиб, курилиш учун масъул кишиларга учрашишди.\n«Насаф-Травел» таъсисчилигидаги ташкилот рахбари Жахонгир Пулатов Kun.uz мухбирлари саволларига жавоб бера туриб, курилиш ишлари ноконуний олиб борилмаганини таъкидлади.\nУнинг айтишича, барча ишлар шахар хокимлигининг 2018 йил 7 июнда чикарилган карорига кура олиб борилган. Курилиш ишлари олиб бориш учун барча хужжатлар тайёрланган, тегишли ташкилотларга такдим этилган, рухсатномалар олинган. Бу холда шахар хокимининг реконструкция ишлари олиб боришга рухсат бериш тугрисидаги карори хукумат кароридан 18 кун кейин чиккан ва соддалаштирилган тартибдан фойдаланилган.\nЖ.Пулатов шунингдек, ОАВда ва бошка турли ресурсларда курилишга оид текширилмаган, исботсиз хабарлар таркалаётгани, курилишга аралашган коррупция туфайли ушбу вокеа юз бергани хакидаги тахминлар хам бухтонлиги хакида таъкидлаб утди. Унинг айтишича, курилишни компания уз маблаглари эвазига амалга оширмокда. «Компания уз пулини узи угирламайди-ку?», дея эътироз билдирди у.\nУ хар кандай масала юзасидан исталган ОАВ ва блогерларнинг саволларига жавоб беришга тайёрлигини, лекин компанияга бу борада хеч ким мурожаат килмаганини хам кушимча килди.\nБиз Карши шахар курилиш булимида булганимизда, хоким карори «Насаф-Травел» компаниясига тегишли худудда куп каватли тураржой курилиши ишлари олиб борилиши учун эмас, мавжуд бинони реконструкция килиш учун чикарилганини таъкидлашди.\nЧиндан хам бу гапда жон борга ухшайди. Кутарилаётган беш каватли бинонинг биринчи каватида бузилмаган эски корпуслар хамон сакланиб турибди. Магарки, курилиш ишлари рисоладагидек олиб борилиши талаб этилса, эски бинолар бузиб ташланиб, кайтадан котлован казилиб, сунгра куп каватли янги иморат тикланиши керак эмасмиди, деган уринли савол тугилади.\nБарча лойихалар тасдикдан утганини таъкидлаган Ж.Пулатов эса уша куни вокеа кандай юз бергани хакида айтиб утди.\nКайд этиш жоизки, курилиш ишларини бирор пудратчи корхона эмас «Насаф-Травел» компанияси узи олиб бормокда экан. Уша куни курилиш учун масъул ходимнинг отаси утиб колгани учун у жавоб олиб уйига кетган. Тахмин килинишича, ишчилар бешинчи каватга томёпма плита ёткизишгач, эртаси куни иш давом эттириш учун томга курилиш материаллари — шагал, цемент ва х.к. олиб чикиб куйишган. Том конструкцияси ва плита огирликни кутара олмай синган ва кулашга сабаб булган.\nЖ.Пулатов назорат идораларидан курилиш ишлари нотугри олиб борилаётгани борасида хеч кандай хат ёки огохлантириш хати почта ёки курьерлик ташкилотлари, ёхуд электрон тарзда такдим этилмаганини айтиб утди. Хаттоки почта хам бундай хат етказилган ёки етказилмагани хакида тайинли жавоб бера олмаган. «Лекин почта томонидан «Насаф-Травел» компаниясига хеч кандай хат ёки такдимнома етказилмаган», деди у.\nКомпания вакили мархум курувчи оиласига кумак бериши, оила аъзоларини иш билан таъминлаши, конунчиликда кузда тутилган компенсацияни тулик хажмда тулаб беришини таъкидлади.\nАйни пайтда Карши шахрида юз берган мазкур шов-шувли холат юзасидан суриштирув ишлари олиб борилмокда. Сунгги бахони хукукни мухофаза килувчи органлар беради. Мехмонхона курилиши масъуллари эса хозирча барчасини бахтсиз ходисага йуйишмокда…\nПред. Тавсиянома учун хотин-кизлардан аризалар кабули бошланди. Талабгорлар учун батафсил маълумот\nСледующая Курбон Хайити куни харакатланиш кун давомида тулик тухтатилади, байрам оила даврасида утказилади


Кампаниябозликларга қарамасдан Юлдуз Усмонова Москвада концерт берди | Qalampir.uz\nМаданият-санъат\t14 Ноябрь 2019 17:32 16018\nЎзбекистон халқ артисти Юлдуз Усмонова кеча, 13 ноябрь куни Россия пойтахти Москва шаҳрида навбатдаги гастроль концерт дастурини тақдим этди. Мазкур концертга Россия халқ артисти Филипп Киркоров ҳам ташриф буюрди.\nУ Юлдуз Усмоновага алвон атиргулларни тақдим этаркан, гастроль концерт дастури билан хорижга жўнаб кетаётгани, аэропортга отлангани, шундай бўлса ҳам қадрдон дўстини кўрмай кетолмаганини айтади.\n“У аллақачон профессионал хонанда сифатида шаклланиб бўлган, шу боис, мусиқий парвози давом этишини тилайман, токи мухлислари юзидан табассум ҳеч қачон аримасин. У ҳақиқий муҳаббат куйчиси, унинг ижоди чегара билмайди. Биз ҳаммамиз бир пайтлар катта мамлакатнинг фарзандлари эдик, бироқ янги чегаралардан кейин ҳам мулоқотимизни давом эттириб, мухлисларга қувонч бахшида этишда давом этяпмиз”, дейди Киркоров.\nЎзбекистон халқ артисти Юлдуз Усмонова ўзининг юбилейига бағишланган илк концерт дастурини Москвадаги "Крокус Сити Холл" мажмуасида ўтказди. Мазкур концерт дастурининг чипталари қимматлиги, Юлдуз Усмонованинг мухлиси бўлган оддий ўзбек мигрантлари учун оғирлик қилиши билан боғлиқ гап-сўзлар концерт яқинлашгани сари кампанияга айланиб кетди. Бунда Юлдузнинг концерти чипталари қимматлиги жаҳон эстрадаси вакили Женнифер Лопезнинг Москвада тақдим этган концерти чипталари нархи билан таққосланди.\nБугун, 14 ноябрь куни Юлдуз Усмонова Санкт-Петербургда концерт дастурини тақдим этади.\nЮлдуз Усмонова Филипп Киркоров\n14 Июль 08:38 82501\n14 Июль 20:05 54062\n13 Июль 08:33 45144\n13 Июль 23:00 43802\n14 Июль 00:07 30148


7th Февраль 2017 / Саломатлик\t/ 0 comments\nБиринчи Президентимиз Ислом Абдуғаниевич Каримовнинг хотирасига бағишлаб 25 январь куни Гулистон шаҳридаги “Алпомиш” спорт мажмуасида 1998-2012 йилларда туғилган қизлар ўртасида спортнинг бадиий гимнастика тури бўйича вилоят очиқ чемпионати ўтказилди. Турнирда вилоятнинг 9 та туманидан 125 нафар гимнастикачи қизлар иштирок этдилар.\nТадбирнинг очилиш маросимида иштирок этган вилоят хотин-қизлар қўмитаси раиси, Ўзбекистон гимнастика федерацияси Сирдарё вилояти бўлими раиси Дилшода Ҳайдарова сўзга чиқиб, кейинги йилларда мамлакатимизда ёшлар учун яратилаётган имкониятлар, улар учун қурилиб ишга туширилган турли спорт иншоотлари, айниқса, давлатимиз томонидан қизларимизнинг спорт билан шуғулланишларига берилаётган эътибор ҳақида тўхталиб ўтди.\n-Бадиий гимнастика нафақат қизларимизнинг гўзал қоматли ва чаққон бўлишлари учун фойдали, балки, соғлом турмуш тарзига одатланишлари, келгусида соғлом она бўлишлари учун асос яратади, — деди маърузачи ўз сўзида.\nТурнир жуда қизиқарли ўтди. Бадиий гимнастикачи қизларнинг чиқишлари нуфузли ҳакамлар ҳайъати томонидан баҳолаб борилди.\n-Қизларимизнинг чиқишларидан кўриниб турибдики, улар бу тадбирга жуда қаттиқ тайёргарлик кўриб келишган, — дейди Ўзбекистон гимнастика федерацияси Сирдарё вилояти бўлими ижрочи директори Моҳира Ачилова. –Албатта, ҳакамлар ҳайъати норматив талабларига кўра, энг чаққон ва энг нафис ҳаракатларни амалга оширган қизни аниқлашади. Умуман, кейинги йилларда вилоятимизда спортнинг ушбу турига қизиқиш жуда катта. Ота-оналар ҳам қизларининг гўзал ва баркамол бўлиб етишишларига катта аҳамият қаратмоқдалар.\nҚизиқарли ўтган мусобақаларда Гулистон Олимпия заҳиралари коллежи ўқувчиси Муборак Мирзаолимованинг қўли баланд келди. У “Баркамол авлод” мусобақаларининг республика босқичига йўлланмани қўлга киритишга муваффақ бўлди.\nУмумжамоа ҳисобида ——— тумани жамоаси етакчилик қилди. Тадбир сўнгида ғолиблар ташкилотчиларнинг диплом ва эсдалик совғалари билан тақдирландилар.


Руни рестлернинг юзига уриб, уни ерга йиқитди\n11:51 / 10.11.2015\n"МЮ" жамоаси ва Англия терма жамоаси ҳужумчиси Уэйн Руни Манчестер шаҳрида ўтказилган рестлинг-шоуни томоша қилиш учун ташриф буюрди. Бу ҳақда Bleacherreport нашрида ёзилган.\nРестлерлардан бири Стюарт Беннетт рингга кўтарилишидан олдин томошабинлар орасидаги Уэйн Рунига яқинлашган ва унинг кўкрагига уриб, "Рунининг ўғли омадсиз отасини кўришидан афсусланишини" билдирган. Шунда Руни унинг юзига қаттиқ уриб юборган ва рестлер ерга йиқилиб тушган.\nШу йилнинг февралида айнан Стюарт Беннетт Рунини жангга чақирганди. У бунга асос сифатида Руни томонидан Англия Кубоги турнири доирасида ўтказилган ўйинда Беннеттнинг ҳамшаҳарига нисбатан номуносиб ҳаракат қилганини келтириб ўтганди.\nМаълумот учун, жорий мавсумда Руни "МЮ" сафида 18 ўйинда майдонга тушди ва 7та гол урди. У сентябрь ойида терма жамоа сафида ўзининг эллигинчи голини уриб, Англия терма жамоаси тарихидаги энг яхши тўпурарга айланди.


Тошкент шаҳар маҳалла оқсоқоллари МХХ ва ИББ нинг “одамлари” ми? « Ўзбекистон Халқ Ҳаракати\nТошкент шаҳар маҳалла оқсоқоллари МХХ ва ИББ нинг “одамлари” ми?\n23 October 2013 - 11:57\nЎзбекистон ИИБ сафидан кетган собиқ миршаблар маҳалла оқсоқоли курсисини эгаллаётир\nШу йилнинг ноябр-декабр ойларида Ўзбекистонда фуқаролар йиғинлари раислари: оқсоқоллар ва маслаҳатчиларининг навбатдаги сайлови бўлиб ўтади.\nБу йилги сайловда ана шу мансабларга даъвогарлар орасида республика Ички ишлар вазирлигида ишлаб, нафақага чиққан миршаблар ҳам бор.\nУлардан бири Тошкент шаҳар Чилонзор тумани “Боғистон” маҳалла раиси вазифасини бажариб келаётган собиқ миршаб Умаржон Худойбергановдир.\nХудойберганов “Боғистон” маҳалласидаги фаолиятини шу йилнинг март ойидан бошлаган эди.\nКелгуси икки ойда бўлиб ўтиши кутилаётган сайловларда Худойберганов Тошкент шаҳар, “Боғистон” маҳалла раислигига ўз номзодлигини кўрсатган.\nСайловга тараддудлар арафасида “Боғистон” маҳалла фаоллари Худойбергановга ўзларини қизиқтирган саволлар билан мурожаат қилди. Аммо “бу саволларга жавоб беришимдан олдин тегишли идоралардан рухсат олишим керак”, деб жавоб берди у.\n“Келажакда маҳалла раислигига сизни ўша “тегишли идоралар” сайлайдими?,- дея сўради маҳалла фаоллари.\n“Мен ўша тегишли идораларнинг тавсияси билан ҳозирда маҳалла раислигини вақтинча бажариб турибман. Шундай экан албатта улар билан маслаҳатлашган тарзда иш тутишга мажбурман,- деди собиқ миршаб Худойберганов.\nМаҳалла фаоллари унга ўз фаолияти давомида маҳалладаги ночор оилалар, етим-есирларга ғамхўрлик кўрсатмаётгани, уларнинг ҳолидан хабар олмаётганини эслатди.\n“Маҳалла ота-онанг. Маҳаллада етим-есир бор. Сиз маҳалла раиси сифатидан уларнинг ҳолидан тез-тез хабардор бўлиб туришингиз керак. Давлат томонидан уларга ажратилаётган моддий ёрдамларнинг ўз вақтида тарқатиб берилишини назорат қилиб туриш ҳам раис сифатида сизнинг вазифангиз. Бу ёрдамлар ўз эгасига етиб бормаяпти, аксинча “домком” лар жиғилдонига тушиб қолаяпти, – дея шикоят қилишда давом этдиган маҳалла фаоллари Худойберганов келгусида раислик курсисига ўтириб қолса, бу муаммоларни бартараф қилиши ёки қила олмаслиги билан қизиққанлар.\nХудойберганов бу саволларга ҳам “тегишли идоралар” билан маслаҳатлашиб жавоб беришини айтди.\n“Тегишли идора ким?,- дея берилган саволга жавобан Худойберганов “Ўзбекистон Миллий хавфсизлик хизмати”,- дея жавоб қайтарди.\nУмаржон Худойберганов яна “ана ўшаларнинг топшириғи билан ишлаймиз” , деди.\n“Демак бундан чиқди эртага маҳалла раислигига ҳам сизни МХХ “сайлар” эканда?. Фуқароларнинг маҳалла раисларини сайлаш ва уни ишдан четлатишда ҳеч қанақа алоқаси йўқ эканда? , деди ажабланиб “Боғистон” маҳалласининг номзод билан учрашувга борган вакиллари.\nХудойберганов асабийлашиб, тилини тишлади ва жим бўлиб қолди.\nСўнгги йиллар “Фуқаролар йиғини раиси (оқсоқоли) ва унинг маслаҳатчилари сайлови тўғрисида”ги қонунга хилоф тарзда иш кўрилаяпти. Сайловлар шаффоф ва адолатли бўлмаяпти.\nҲали юқорида Умаржон Худойберганов ўзи эътироф қилганидек, сайловларда МХХ ва ИББ бош-қош бўлаяпти.\nЗотан ҳозирги вақтда маҳаллалардаги фаолларга нисбатан олиб бораётган муттасил таъқиб-тазйиқларда ана шунақа собиқ миршабларнинг “улуши” бор.\nБу йилги сайловларда республика бўйича 9756 нафар раис ва яна 97 минг маслаҳатчи сайланади.\nТошкент. ЎҲҲнинг хабари.


Умра зиёратини ташкил этиш қисман сайёҳлик фирмаларига берилиши мумкин\nЎзбекистонда Умра сафарини сайёҳлик фирмалари орқали ҳам қисман ташкил этиш масаласи кўриб чиқиляпти. Арабистонда меҳмонхона ва бошқа турдаги хизматга талаб ошиши Рамазон ойида ташкил этиладиган Умра тадбирларининг нархи кўтарил\nТОШКЕНТ, 20 мар — Sputnik. Ўзбекистонда Умра сафарини сайёҳлик фирмалари орқали ҳам қисман ташкил этиш масаласи кўриб чиқиляпти. Бу ҳақда Мусулмонлар идораси матбуот хизмати хабар бермоқда.Маълум қилинишича, 20 март куни Умра-2020 мавсумида сафар харажатларини тўлиқ тўлаган, лекин пандемия сабабли зиёратга бора олмаган фуқароларнинг охирги гуруҳлари Саудия Арабистонига жўнаб кетади.Шу билан COVID-19 пандемияси сабабли зиёратга бора олмай қолган 23 минг ўзбекистонликни Умра сафарига юбориш ишлари тўлиқ якунланади.Ҳозир Рамазон ва Шаввол ойларида Умра сафарини амалга ошириш билан боғлиқ ташкилий ва амалий ишлар жадал суръатда олиб борилмоқда.Хабарда ёзилишича, Арабистонда меҳмонхона ва бошқа турдаги хизматга талаб ошиши Рамазон ойида ташкил этиладиган Умра тадбирларининг нархи кўтарилишига таъсир кўрсатади.Таъкидланишича, Рамазон ойида хизмат кўрсатиш нархлари ошаётган бўлсада, Шаввол ойида (Рамазон ойидан кейин) Умра мавсумининг охиригача зиёратчиларнинг сафар харажатлари учун амалдаги мавжуд қиймат сақлаб қолинади.Эслатиб ўтамиз, жорий йил январь ойида 2020 йил тўлов қилиб, қолиб кетган зиёратчилар қўшимча 4,7 миллион сўм тўлов қилишларига тўғри келган эди. Бу пандемия Умра хизматлари кўрсатишга салбий таъсир кўрсатгани билан изоҳланган эди. Ишлаб чиқариш ва хизмат кўрсатишда икки йил аввалги ҳолатга нисбатан нарх-наво кўтарилган. Боз устига Саудия Арабистонида 15 фоиз қўшимча қиймат солиғи ҳам жорий этилган.Мавзуга оид:\n© AP Photo / SAUDI TVПаломники молятся во время хаджа\nРамазон ойида Умра зиёратини юқори савияда ташкил этиш бўйича ҳамкор ширкат масъуллари билан ўзаро мулоқот олиб борилмоқда.\nТОШКЕНТ, 20 мар — Sputnik. Ўзбекистонда Умра сафарини сайёҳлик фирмалари орқали ҳам қисман ташкил этиш масаласи кўриб чиқиляпти. Бу ҳақда Мусулмонлар идораси матбуот хизмати хабар бермоқда.\n“Юртдошларимизнинг Умра зиёратига бўлган талаб ва истаклариниинобатга олиб, Умра сафарини сайёҳлик фирмалари орқали ҳам қисман ташкил этиш масаласи кўриб чиқилаётганини маълум қиламиз”, - дейилган хабарда.\nМаълум қилинишича, 20 март куни Умра-2020 мавсумида сафар харажатларини тўлиқ тўлаган, лекин пандемия сабабли зиёратга бора олмаган фуқароларнинг охирги гуруҳлари Саудия Арабистонига жўнаб кетади.\nШу билан COVID-19 пандемияси сабабли зиёратга бора олмай қолган 23 минг ўзбекистонликни Умра сафарига юбориш ишлари тўлиқ якунланади.\nҲозир Рамазон ва Шаввол ойларида Умра сафарини амалга ошириш билан боғлиқ ташкилий ва амалий ишлар жадал суръатда олиб борилмоқда.\nХабарда ёзилишича, Арабистонда меҳмонхона ва бошқа турдаги хизматга талаб ошиши Рамазон ойида ташкил этиладиган Умра тадбирларининг нархи кўтарилишига таъсир кўрсатади.\n“Шундан келиб чиқиб, Ўзбекистон мусулмонлари идораси томонидан ҳамкор ширкат вакиллари билан Рамазон ойида ташкил этиладиган Умра зиёрати юзасидан музокаралар олиб борилди ва белгиланадиган нарх бўйича ўзаро келишувга эришилди”, - дейилган хабарда.\nТаъкидланишича, Рамазон ойида хизмат кўрсатиш нархлари ошаётган бўлсада, Шаввол ойида (Рамазон ойидан кейин) Умра мавсумининг охиригача зиёратчиларнинг сафар харажатлари учун амалдаги мавжуд қиймат сақлаб қолинади.\nЭслатиб ўтамиз, жорий йил январь ойида 2020 йил тўлов қилиб, қолиб кетган зиёратчилар қўшимча 4,7 миллион сўм тўлов қилишларига тўғри келган эди. Бу пандемия Умра хизматлари кўрсатишга салбий таъсир кўрсатгани билан изоҳланган эди. Ишлаб чиқариш ва хизмат кўрсатишда икки йил аввалги ҳолатга нисбатан нарх-наво кўтарилган. Боз устига Саудия Арабистонида 15 фоиз қўшимча қиймат солиғи ҳам жорий этилган.\nСаудия Арабистонига сафар қиладиган зиёратчиларга енгиллик берилди\nУмра рейслари ҳар куни 2 марта амалга оширилади\nУмра-2022: ўзбекистонликлар учун зиёрат қачон бошланади ва унинг нархи қанча


ҚУРЫЛЫС ҚУРҒАН ЕЛ АБАТ\nЕркин Қарақалпақстан Вести Каракалпакстана 10:16:15, 04.07.2020\nМЫНАЎ  БАЛАЛАР БАҚШАСЫ, АНАЎ  МЕКТЕП, ПОЛИКЛИНИКА…\nҚырыққыз  Үстирттеги географиялық картаға түспеген, бурынғы ўақытта тек газге пәт бериўши станция менен темиржолшылар разъези бар, шарўалары қасқырға ма яки ийтине «Ақшолақ» деп ат қойыўына байланыстырған кишигирим елатлы пункт еди. Ғәрезсизлик жылларында жер асты ҳәм үсти байлықларын ел ийгилигине инам еткен тегисликте Қоңырат сода заводы менен Үстирт газ-химия комплекслери қурылғаны тарийхый ўақыя болды. Бүгинги күнге келип, турғынлары менен комплексте ислеўшилер санын қосса 4 мыңнан асатуғын жаслар қалашасына айланды. Демек, турақ жайлар қатары жаңадан мектеп, балалар бақшасы ҳәм емлеў орынларын салыў изли-изинен қолға алынбақта.\nЖыл басында жуўапкершилиги шекленген «УзКоргаз» жәмийети бас буйыртпашы сыпатында бул социаллық турмыс объектлерин халықаралық тендерге қойғанда жеңимпаз болған «Eler» компаниясы менен шәртнама тийкарында жумысты бөлип алып ислеўши Қашқадәрьяның жуўапкершилиги шекленген «ALRUT-BUILD» жәмийети 384 оқыўшыға мөлшерленген улыўма билим беретуғын мектеп, 140 орынлық балалар бақшасы ҳәм бир жумыс күнинде 140 наўқасты қабыллаў мүмкиншилигине ийе поликлиника қурылысын февраль айында баслап, ғәрезсизлигимиздиң 26 жыллық байрамы ҳүрметине тапсырыўды жобаластырып отыр.\nҚурылыс штабы баслығы Әбдисамад Қыдыров пенен тырнақлары қаланып, дәслепки қабатларына гербиш өриў жумыслары басланып кеткен объектлерди аралап, ҳармасын айттық.\n Үстирт ҳаққында бираз нәрселерди оқып еситсек те, көз бенен көргенге жетпес екен. Қыстағы суўығына шыдасып, жазы ыссы боларын еситип атырмыз. Мынаў  балалар бақшасы, анаў – мектеп, поликлиника қурылысын ашық аспан, кең жазық далаңлықта ҳақ нийетли адамлар менен ислескен қандай жақсы. Кеўлимиздиң толған жери, Қарақалпақстанда, Үстиртте үлкен-үлкен қурылысларды қурған жергиликли кәсиплеслеримиз мол тәжирийбелер топлапты. Жәмийетимиздеги 200 ден аслам қурылысшы-монтажлаўшылардың тең жартысынан көбирегин олар тутады. Жумыстың көлеми ҳәм ўақтына қарай және 50 қурылысшыны иске шақырдық…\nӨнимли ҳәм сапалы мийнет етиў ушын адамларға ғамқорлық пенен қурылыс материалларының өз ўақтында иркинишсиз жеткизилиўи тийкар болады. Қаратаў карьеринен қыйыршық таслар менен еленген қум, Нөкис ҳәм Хожели заводларынан тас гербиш, «Қызылқум»нан цемент, басқа да керекли қурылыс материалларын өз ўақтында алып турмыз. 10 нан аслам арнаўлы механизмлер тынымсыз ислетилмекте. Қурылыстың биринши күнинен баслап-ақ ылғаллы мийнетлери менен көзге түскенлерден А.Шукуров, прораблардан А.Халиқов, А.Хожаназаров, Ф.Ҳамраев, тәмийинлеўши Ф.Досмуратов, бригадирлерден М.Кенжаев, Т.Қыдырниязов, С.Абдуллаев, И.Төрехановлардың атларын ҳүрмет пенен тилге алғым келеди.Ислеўшилеримиз барлық қолайлылықларға ийе жатақханаларға жайласқан. Күнине үш мезгил ыссы аўқат, шай-суўын таярлап бериўде аспазларымыздан Н.Ибрагимова, Э.Өтежанова, А.Жаңабаевалардың кеше-күндизги мийнетлерине ҳәмме рийза.\nҲәр ким өз жумысларын билип, бақырыс-шақырыссыз исленгенине сүйсинистик. Қолы қолына тиймей, шырпа-шырп гербиш өрген қоңыратлы Теңел Қыдырниязовтың атына бираз мақтаў сөзлер айтылған еди.\n Дәслеп сода заводы, соңынан Үстирт газ-химия комплексин салыўға белсене қатнастым. Көрип турсыз, жумыстың бели үзилмеди…\nҮстирттен бахтын тапқан геодезист Оразалы Сарыбаев жер бойынша қәниге. Келиншеги Зухра жәмийетте мийирбийке болып ислейди. Жақында үлги ретинде салынған турақ жайға көшип өткен.\nЖоқары сана-сезимли, илим-техниканы кәсиплик шеберлигине бирлестирген заманласларымыз мисли ертеклердегидей көзди ашып жумғанша тақыр жерлерге үлкен қурылыслар қурып атырғаны қуўандырады.\nСҮЎРЕТЛЕРДЕ: 1. (Солдан оңға қарай) Гербиш өриўшилер бригадасының бригадири Қ.Қурбанов, штаб баслығы, аға инженер Ә.Қыдыров ҳәм прораб Ф.Ҳамраевлар қурылыс барысын көзден өткермекте. 2. Тегисликтиң пор топырақлары ыдырап кетпеси ушын тырнағын қарамай менен майлап атырған А.Өтепбергенов пенен прораб Ф.Ҳамраевтың жумыслары жүдә жуўапкершиликли. 3. Гербиш өриўши Т.Қыдырниязов ҳәм Б.Дәўлетмуратовлардың исинен мүлтик таппайсаң. 4. Геодезист О.Сарыбаев истиң сапалы болыўына айрықша кеўил бөледи.\nСәне: 12.04.2017 06:36:01


Оқ халатли мансабдорлар пуллик хизматдан тушган...\n25.12.2019 13:27 0 3127\nБош прокуратурада ўтказилаётган Коррупцияга қарши курашиш бўйича республика идоралараро комиссиясининг йиғилишида «Xabar.uz» мухбири ҳам қатнашмоқда.\nЙиғилишда сўзга чиққан Ўзбекистон Республикаси Бош прокурори Ниғматилла Йўлдошев соғлиқни сақлаш тизимида молиявий қонунбузарликлар йилдан-йилга ортиб бораётганини таъкидлаб ўтди.\nХусусан, Соғлиқни сақлаш вазирлигига қарашли Ички аудит ва молиявий назорат хизмати томонидан 2018 йилда 8,2 млрд. сўм сарфланишида молиявий қонун бузилишлар аниқланган, 2019 йилда эса бу кўрсаткич 3 баробарга ортиб, 26,7 млрд. сўмни ташкил қилган.\nБош прокурор соҳада ўзини ўзи молиялаштиришнинг ягона манбаи — пуллик тиббий хизмат кўрсатиш жараёнида ҳисоб-китоб тўғри йўлга қўйилмагани, интизом ва тартиб бўшашиб кетганини алоҳида қайд этиб ўтди.\nБош прокуратура ҳузуридаги Департамент томонидан Ихтисослаштирилган акушерлик ва гинекология марказининг айрим мансабдор шахслари банк ходимлари, жами 12 нафар шахс билан жиноий тил бириктириб, 15,3 млрд. сўмни ўзлаштирганликларини аниқлаган. Шундан, пуллик хизматдан тушган 13,2 млрд. сўм банкка топширилмасдан, 1,1 млрд. сўм эса, ходимларнинг иш ҳақлари, ғазнадан очиқдан-очиқ ўзлаштирилган. Камига, амалда кўрсатилмаган хизматлар ҳамда етказиб берилмаган жиҳозлар учун 636 млн. сўм ўтказилиб, сув ва ҳаводек зарур маблағ талон-торож қилинган.\nҲозирда ушбу ҳолатлар юзасидан жиноят иши қўзғатилиб, 5 нафар масъул мансабдор шахс қамоққа олинган.\nБундан ташқари, вазирлик «Тиббиёт-қурилиш» инжиниринг корхонасининг баъзи мансабдор шахслари тиббий муассасаларда амалда бажарилмаган қурилиш ишлари, кўрсатилмаган хизматлар учун ҳамда молиявий ёрдам важи билан 2,3 млрд. сўм ўтказиб, маблағларни қўлга киритишган.\nБу ҳолат юзасидан ҳам жиноят иши қўзғатиб, тергов ўтказиш бошланганидан сўнг, қисқа муддатда 1 млрд. сўмдан ортиқ зарар қопланган.\n«Энг ташвишлиси, бундай ҳолатларга вазирлик ҳам, бюджет назоратига масъул идоралар ҳам «кўз юмиб», сукут сақлашни маъқул кўришган. Ким бу ишларга аралашган ёки раҳнамолик қилган бўлса, тергов жараёнида барчасининг жавобгарлик масаласи, албатта, ҳал қилинади», — деди Бош прокурор Ниғматилла Йўлдошев.\nкоррупция Соғлиқни сақлаш вазирлиги Бош прокуратура


МЕН ҲАМ ҲАРБИЙ БЎЛАМАН тадбири кўтаринки...\nМЕН ҲАМ ҲАРБИЙ БЎЛАМАН тадбири кўтаринки руҳда ўтказилди\nАвтор: Сабрижамил Январь 15, 2021\nМаълумки, Мустақиллигимизнинг илк йиллариданоқ мамлакатимиз мудофаасини кучайтириш масаласи давлатимиз сиёсатининг энг муҳим устувор йўналишларидан бири сифатида белгилаб олинди. Биринчи Президентимизнинг 6 сентябрдаги Мудофаа ишлари вазирлигини ташкил этиш тўғрисидаги Фармони билан бу борадаги ишларга тамал тоши қўйилди. Кейинчалик Мудофаа ишлари вазирлигига айлантирилди.\n1992 йил 14 январь куни эса мустақил давлатимиз тарихида яна бир муҳим тадбирга қўл урилди. Республика Олий Кенгашининг “Ўзбекистон Республикаси ҳудудида жойлашган ҳарбий қисмлар ва ҳарбий ўқув муассасалари тўғрисида”ги қарори билан мамлакатимиз ҳудудидаги барча ҳарбий тузилмалар мустақил Ўзбекистон тасарруфига ўтказилди. Ўзбекистон Республикасининг Биринчи Президенти И.А.Каримов ташаббусига асосан қабул қилинган мазкур ҳужжат армиямизни ислоҳ қилишнинг узоқ муддатли дастури ишлаб чиқилишига йўл очди. 1993 йилнинг 29 декабрида 14 январь юртимизда “ Ватан ҳимоячилари куни” деб эълон қилинди.\nУшбу йилдан буён мамлакатимизда анаънавий тарзда 14 январь - Ватан ҳимоячилари куни сифатида кенг нишонланиб келинади.\nЖумладан, бугун туманимиздаги 10-сонли Мактабгача таълим ташкилотида ҳам Ўзбекистон Республикаси Қуролли кучлари ташкил топганлигининг 29 йиллиги ва 14 январь - Ватан ҳимоячилари куни муносабати билан “Ватанпарварлик ойлиги” доирасида “Мен ҳам ҳарбий бўламан” тадбири ўтказилди.\nТадбирда туман хокими Ўктам Машарипов қатнашди.\nТадбир давомида МТТда тарбияланувчи болажонлари ўзлари ёд олган шеър, куй рақслари билан келган меҳмонларга байрамона кайфият улашдилар. Тадбир сўнгида барча тарбияланувчи ўғил-қизларимизга туман ҳокими томонидан эсдалик совғалари ва китоблар тарқатилди.\nШунингдек, 10-сонли МТТда фаолият юритаётган йигитларга ҳам туман ҳокими томонидан эсдалик совғалари берилди.\nТадбир жараёнида туман ҳокими Ў.Машарипов томонидан болажонларга аталган тортнинг эзгу ниятлар ила кесилиб тарқатилиши барчага янада хуш кайфият улашди.\nХусусан, бундай тадбирлар навқирон авлод вакилларини баркамол, етук кишилар қилиб вояга етказишда, уларнинг ҳар бирида ор-номус, миллий ғурурни изчил шакллантиришда маҳим аҳамият касб этади.


Ўзбекистонда Европа кино фестивали ўтказилади - Халқ сўзи\n18:50 18 Май 2018 Маданият\nЎзА хабарига кўра, бу сафар томошабинларга Германия, Латвия, Руминия, Словения, Швейцария, Финляндия, Франция, Чехия, Венгрия ва Белгия давлатлари томонидан ишлаб чиқарилган 12 та фильм тақдим этилади.\nФестивални Швейцарияда суратга олинган “Муҳаббатда телбалар” фильми очиб беради. Романтик мусиқали комедияда Швейцарияда истиқомат қилувчи шри ланкалик ёш йигитнинг европалик қизга бўлган муҳаббати кулгили воқеалар орқали очиб берилади.\nШунингдек, оилавий кўриш учун мўлжалланган 4 та картина ҳам намойиш этилади: “У баскетболчи бўла қолсин” (Словения, 2017), “Компютердан хавфлироқ бобо” (Латвия, 2017), ”Бубуль” (Швейцария/Бельгия, 2014), “Хонаки” (Руминия, 2012).\nФестиваль кун тартибидан иккита ҳужжатли филм ҳам ўрин олган бўлиб, "Тўрт элемент" (Финляндия, 2017) филми бешта ноёб персонажлар саргузаштлари орқали Ер, ҳаво, сув ва олов узра хаёлан саёҳат қилиш имконини беради.\nФестивалда тақдим этилган барча филмлар суратга олган мамлакат тилида эфирга узатилади. Шунингдек, рус тилида субтитрлар берилади. Барча кино намойишлари бепул.


Дунёда 25 млн дан кўпроқ бола қуролли ихтилофлар туфайли таълим ололмаяпти\n09:48 / 25.04.2017\nДунёнинг 22 та давлатида яшовчи, 6 ёшдан 15 ёшгача бўлган 25 млн дан кўпроқ бола қуролли ихтилофлар туфайли мактабга таълим олгани бора олмаяпти. Бундай маълумотларни ЮНИСЕФ келтириб ўтди.\n"6 ёшдан 15 ёшгача 25 млн дан кўпроқ бола, яъни бутун дунё бўйлаб бу ёш гуруҳидаги 22 фоиз бола қуролли ихтилофлар билан қамраб олинган 22 давлатда мактабларга бормайдилар", деб айтилди хабарда. Бошланғич синфларда давомат бўйича энг ёмон кўрсаткич Жанубий Суданда қайд қилинган, бу давлатда 72 фоиз бола мактабга бормайди. Чад (50 фоиз) ва Афғонистонда (46 фоиз) вазият бирмунча мақбулроқ. Бу учта давлатда мактабга бормайдиган қизлар энг кўпчиликни ташкил қилган (мос равишда, 76, 55 ва 53 фоиз). Ўрта синфлардаги машғулотларга қатнаш бўйича энг ёмон кўрсаткич Нигер (32 фоиз), Жанубий Судан (40 фоиз) ва Марказий Африка Республикасида (55 фоиз) қайд қилинган.\n"Таълим ҳеч қачон уруш вақтидагидек муҳимроқ аҳамиятга эга эмас. Болалар таълимсиз ўз салоҳиятларини оча олмайдилар ва ўз оилалари, ўзлари яшайдиган жамоат ва давлатнинг барқарор келажагига ҳиссаларини қўша олмайдилар", деб айтди ЮНИСЕФнинг таълим масалалари бўлими бошлиғи Жозефин Борн.\nБолалар жамғармасида ихтилофлар билан қамраб олинган ҳудудларда таълим дастурлари амалга оширишлари, жумладан болалар учун репетиторлар билан машғулотлар ва ўқитувчиларни тайёрлаш курслари ташкил этишлари маълум қилинди. Бундан ташқари, ЮНИСЕФ вайрон бўлган мактабларни тиклаш, мебель ва жиҳозлар харид қилишда ёрдам кўрсатади. Мисол учун, Чадда йил бошидан 150 та синф тикланган, 58 минг бола ўқув қуроллари билан таъминланган. Буларнинг барчаси "Таълим кутиб ўтирмайди" жамғармаси саъй-ҳаракатлари эвазига мумкин бўлди. Бу жамғарманинг ташкил этилиши ҳақидаги қарор 2016 йил май ойида Бутунжаҳон гуманитар саммитида қабул қилинган.\nШунга қарамай, ЮНИСЕФ таълим дастурларини молиялаштириш учун зарур маблағлар етишмаётгани ҳақида бонг урмоқда. Унинг маълумотларига кўра, 2010 йилдан бери бу мақсадлар учун гуманитар операцияларга ажратилган маблағларнинг бор-йўғи 2 фоизигина йўналтириб келинади.


МЕКСИКА “ТАШРИФ ҚОҒОЗЛАРИ” – Go and See\nМексикаликлар меҳрибон, хушмуомала, қувноқ ва ҳаётни севувчи, кучли ватанпарвар халқдир. Улар байрамлар уюштириш, рақсга тушиш, бўш вақтларини мароқли ўтказишни яхши кўрадилар. Сўз эркинлиги таъминланган. Оилага катта эътибор қаратилади, фарзандни туғилмасдан нобуд қилиш қонунан таъқиқланган. Она культи мавжуд, она мексикаликлар учун муқаддас тушунча. Оилада эркак киши бошчилик қилади. Моддий бойликни намойиш этиш одат тусига кирмайди, шунга қарамай мексикаликларнинг қиммат автомобилга эгалик қилиш иштиёқи кучли. Вақтни жуда қадрлашади. Қуйида Мексиканинг бир қанча “ташриф қоғозлари” ҳақида сўз юритамиз.\nМексика қадимий қадамжолари, диққатга сазовор жойларининг кўплиги билан сайёҳларни ўзига жалб этиб келади. Жумладан, Чичен-Ица, Теотиукан пирамидалари, Оаҳака мустамлака шаҳри, Юкатандаги майя шаҳри Ушмал харобалари, Попокатепетл вулқони этагидаги Пуэбла шаҳри, ЮНЕСКО Бутунжаҳон мероси рўйхатига киритилган Такско шаҳри, жумбоқларга тўла Паленке шаҳарчаси, ўз навбатида, мамлакатнинг “ташриф қоғозлари” ҳисобланади.\nМексиканинг миллий таомлари шунчаки мазали ва тўйимли эмас. Улар таркибида барча турдаги сабзавотлар, мевалар ва зираворлар кўплиги туфайли фойдали витаминлар ва минералларга ҳам бой. Айниқса, соғлиқ ҳақида қайғурадиганлар мексика ошхонасининг бой менюсида ўзларига мос таомларни топа оладилар. Мамлакат бутун дунёга кокос ёнғоғи, помидор, какао, авакадо, папайя, ванил ва бошқа кўплаб машҳур сабзавотларни тақдим этди, уларнинг аксарияти Мексика миллий ошхонасининг асосий маҳсулоти ҳисобланади. Дуккакли экинлардан ташқари мексикаликлар гўштни жуда хуш кўрадилар. Шунингдек, Мексика ошхонасида опунция, яъни кактус ишлатувчи ягона давлат ҳамдир. Энг машҳур 10 та миллий таомига қуйидагилар киради: такос ёки тако, кесадилья, фахитос, энчилада, тамале, гуакамоле, сальса, буритос, қизил ловияли шўрва, уэвос ранчерос.\nПончо, сомбреро, панама, гуаябера, терно – сўзсиз, мамлакатнинг “ташриф қоғозлари”дан бири. Мексика кийимлари ёрқин ранглар, табиий мато ва ниҳоятда чиройли қўлда ишланган безаклар билан ажралиб туради. Энг донғи кетган кийимлардан бири бу, албатта, пончо. Бу қулай, иссиқ жунли камзул нозик дидли кийим шайдоларини ҳам бефарқ қолдирмайди. Эркаклар учун чиройли, енгил кўйлак – гуаябера ажойиб совға бўлади. Маҳаллий эркаклар бу кўйлакларни фақат байрам кунларида кийишади. Гуаябера иссиқ ҳавода жуда қулайлиги билан танга ёқади. Терно жуда бежирим ишланган аёллар ёзги либоси ҳисобланиб, уч қисмдан иборат: оқ кофта, ранг-баранг юбка ва гуллар билан безак берилган камзул. Бундай нафис ва ёрқин кийимдаги аёллар зинҳор эътибордан четда қолмайди.\nЛотин Aмерикаси – Мексика, Гватемала, Гондурас ва Салвадордаги миллионлаб одамлар “Dia de los Meurtos” – Ўликлар кунини нишонлайдилар. Бу байрам кўпроқ Мексикада машҳур. Aнъанага кўра, байрам 31 октябрда бошланади ва 2 ноябрда тугайди. Бу вақт ичида одамлар қариндошлари ва яқинларининг қабрларини тозалайди ва безатади, совғалар, озиқ-овқат қолдиради, шамлар ёқади ва қабрлар қуришади. Шунга ўхшаш фестиваллар қадим замонлардан бери Мексикада ўтказилиб келинмоқда. “Dia de los Meurtos” Испания босиб олинганидан бери, яъни 1519 йилдан кейин нишонлана бошланган. Юкатан ярим оролидаги майялар ўлганларга овқат олиб келишган, қўшиқлар куйлашган ва дуолар қилишган. Мексикаликлар учун ўлим – янги ҳаётнинг бошланиши, Худога етишиш дея қаралади, шунинг учун ўликлар куни байрам сифатида нишонланади. Бундан ташқари, коррида – буқалар жанги, Тласкала, Мазатлан, Мерида, Веракрус ва Тепостлан фестивалларини томоша қилиш ва иштирок этиш учун дунё бўйлаб жуда кўплаб одамлар ташриф буюришади.\nКумуш ва обсидиандан ясалган тақинчоқлар мамлакатда кенг оммалашган. Турли хил кулолчилик буюмлари, ўйинчоқлар, мусиқа асбоблари, мунчоқлар, металл, ярим қимматбаҳо тошлар, патлар ва ҳоказолардан тайёрланган ҳунармандчилик буюмлари жуда қадрланади. Қўл меҳнати юқори баҳоланади. Жумладан, Чичен-Ица ва Ушмал эҳромлари нусхалари, нодир буюмлар, қовоқдан ишланган идиш, костюм ва ниқоблар харидоргир.\nМексика – текила ва қайноқ шоколаднинг ватани. Маҳаллий аҳоли ичимликларга алоҳида эътибор беришади, янги турларини яратишга ишқибозлар. Мексикаликлар ичимликларни асосан ўсимлик ва дарахт япроқлари, новдалари, илдизлар, мева, сабзавот ва кўкатлардан тайёрлайдилар. Алкоголсиз ичимликлардан чампуррадо, мексика чойи, сангарита шарбати севиб истеъмол қилинса, текила, мексика пивоси ҳам дунёда ўз харидорларига эга.\nСанъат, меъморчилик, математика, астрономия ва фаннинг бошқа чўққиларини забт этган қадимги майя, ацтек ва инк қабилалари Гватемала, Гондурас, Салвадор билан бирга Мексика ҳудудида яшаб, ҳаёт кечиришган. Ҳозирги Мексика ҳудудида жойлашган, ЮНЕСКО Бутунжаҳон мероси рўйхатига киритилган Паленке, Чичен-Ица ва Ушмал шаҳарлари харобалари мамлакатнинг “ташриф қоғозлари” саналади.


ИнтерФУТБОЛ :: Вадим Абрамов: "Белоус трансфердан 3 миллион евро ишласа ҳам, хурсанд бўлардим..."\nВадим Абрамов: "Белоус трансфердан 3 миллион евро ишласа ҳам, хурсанд бўлардим..."\nШу кунларда Жасур Жалолиддиновнинг трансфери ҳақида нафақат Ўзбекистонда, балки Россияда ҳам кўп муҳокама бўляпти. Бу борадаги саволларга жавоб олиш учун Ўзбекистон миллий жамоаси ва «Бунёдкор» клуби бош мураббийи Вадим Абрамов билан суҳбатлашдик.\nОхирги вақтларда Жасур Жалолиддиновнинг трансфери борасида муҳокамалар кўп бўлмоқда. Келаси мавсумда ЕЧЛ гуруҳ босқичида ўйнайдиган Москванинг «Локомотив» клуби 2002 йилда туғилган ўзбекистонлик футболчи билан шартнома имзолашга яқин турибди. Бу трансфернинг суммаси ҳам аниқ – 350 минг евро. Аммо рус нашрларида трансфер «Локомотив»га 1 миллион еврога тушиши, катта пулни футболчининг агенти олиши ҳақида ҳабар пайдо бўлди. Кейинчалик бу трансфердан «Бунёдкор» бош мураббийи Вадим Абрамов ҳам манфаатдор экани ҳақида миш-мишлар тарқалди. Абрамов бу борада саволларга жавоб берди.\n«Бу трансфер қандай содир бўлгани ҳақида қисқача гапирадиган бўлсам, аввалига уни энг кучли ёш футболчилар 50талигига киритишди. Кейин Италияга бориб келди. Футбол кўриб юрган одам бизда шундай истеъдодли болакай борлигини билиши табиий эди. Уни кузата бошлашди ва менга алоқага чиқиб, Жалолиддиновнинг қандай футболчи экани ҳақида сўрай бошлашди. Нафақат менга, исталган жамоанинг бош мураббийига шогирди ҳақида маълумот сўраб чиқишлари одатий ҳол. Бунгача Испаниядан ҳам у ҳақда сўрашганди. Ўзбекистондаги кўп футболчилар ҳақида мендан сўрашади.\nМенга Юра Белоус қўнғироқ қилди ва Жалолиддинов билан қандай боғланиш мумкинлигини сўради. Мен у билан танишман. Биз ўшанда БААда ОЧЛ ўйинида қатнашиш учун боргандик. Ўша ерда улар кўришиб, танишишди. Белоус унинг агентига айланди ва улар таклифлар бўйича ўзаро келишиб олишган. Менимча, ундан миннатдор бўлишимиз керак. Чунки Жалолиддиновнинг биз билан ярим йиллик шартномаси қолган ва агар биз уни «Локомотив»га бермасак, футболчи бепул кетиши мумкин эди. «Бунёдкор»дан қанча футболчилар шунчаки бепул кетиб қолишган.\nБу мавзу ҳақида бемаза гапларни ёзаётганлар бошқача ишлашга ўрганишган. Биз эса қандай ишлаш керак бўлса, шундай ишлаяпмиз. Биз Жасурни шунчаки «Локомотив»га қўйиб юбормадик, бу учун пул ишладик. Мен миллий жамоа бош мураббийи сифатида унинг «Локомотив»да ўйнаб кетишидан фақат хурсанд бўламан. Ҳозир Остун Ўрунов, Элдор Шомуродовлар Россияда яхши ўйнашмоқда. Олдинроқ Одил Аҳмедов бу чемпионатда ўзини кўрсатганди. Айнан улар сабаб бугун ўзбек футболчиларини Россияга чақира бошлашди. Бунгача Хитой биринчи лигасига, Малайзияга, Индонезияга бепул кетишарди.\nЖалолиддинов учун жуда хурсандман. У истеъдодли футболчи. «Локомотив» яхши жамоа, у ерда футболчига яхши шартнома таклиф қилинади, адашмасам, 5 йиллик. У истеъдодли футболчи бўлмаганида бизда ўйнамасди. Мен унинг талантини бир кўришдаёқ сезгандим. Унга «Бешиктош», «Бенфика»лар ҳам қизиқиш билдирганди, лекин футболчининг ўзи «Локомотив»ни танлади. Менимча, у тўғри танлов қилди. Россияда яшаб кетиши ҳам осон, чунки менталитет яқин. Бундан ташқари, у рус тилини билади. Шартноманинг яхши томони шундаки, Жалолиддинов ярим йил бизда ижара асосида ўйнайди. Ҳозир эса у Москвага бориши ва мураббий уни кўриши керак.\nБелоус (суратда: (чамдан ўнгга) А.Толибжонов, В.Абрамов ва Ю.Белоус) трансфердан 900 минг доллар ишлади? У транфердан 3 миллион ишласа ҳам, хурсанд бўлардим. Чунки бу уларнинг иши. Буни «Локомотив»дан сўраш керак. Мен шуни биламанки, тўғри ишлаяпман. Футболчилар четга кета бошладими, демак миллий жамоа ёмон ўйнамаяпти. Олдинги келишимда ҳам футболчилар четга кета бошлаганди ва бундан доим хурсанд бўлганман. Мен ҳеч қайси агенти билан ишламайман. Менинг ишим мураббийлик.\nЧетдан туриб лой чаплаётганларни тушунмайман, уларнинг аниқ мақсади ҳам йўқ. Майли, бизни танқид қилишсин, мен танқидга доим тўғри қараб келганман. Лекин бизга қандай ишлашни ўргатишса, энсам қотади. Жалолиддиновнинг Россияга кетгани, Шомуродов ёки Ўруновнинг кетгани турган битгани футболимиз учун фойда-ку ахир. Тўғри, бу футболчилар ўша танқидчилар эшитишни истаган пул эвазига кетмагандир, лекин бу болакай учун ким катта пул бериши мумкин? Масалан, Шомуродов ҳам «Ростов»га кетиб ҳозирги ҳолатига чиқди. У «Бунёдкор»да қолганида, ҳозирги даражасига чиқмаган бўларди. Агар биз жаҳон чемпионатига чиқсак, четга кетадиган футболчиларимиз сони кўпаяди ва уларнинг нархи баландроқ бўлади.\nБиласизми, коммунистлар тўғри айтишган: «Ўз лагеримизни кўздан кечиришимиз керак, революция душманлари ичимизда». Ўзбек футболида ҳам душманлар футболимиз ичида. Шундай бир гуруҳ шаклланиб қолган. Улар тўғри гапиришса ҳам майли эди, аммо улар оқни қора дейишмоқда. Бу одамлар вақтида Индонезия, Хитойга футболчи юбориб клубларга бир сўм ҳам фойда келтирмаган. «Бунёдкор»дан қанча футболчилар текинга кетиб қолганини биласизми? Шунчаки футболчиларнинг шартномаси тугайди, тушунарсиз агентлар пайдо бўлади-да, кетишади. Масалан, Ғиёсов шунчаки кетди-қолди. У миллий жамоага номзод футболчи бўлатуриб Корея биринчи дивизионига кетди. Мен унга қаерга кетяпсан, бу сенинг чемпионатинг эмас, дедим. Жалолиддинов эса яхши чемпионатга, яхши пул эвазига кетяпти. Бундан фақат хурсанд бўлиш керак эмасми?», деди Абрамов.\nАбрамов «Бунёдкор» футболчиларида коронавирус аниқланиши билан боғлиқ ҳолатга ҳам ойдинлик киритди. Унинг айтишича, футболчиларда вирус ҳеч қандай аломатларсиз ўтмоқда: «Исломда (Қобилов) вирус аниқланди, аммо у майдонга тушганида ҳеч қандай аломат йўқ эди, табиийки иситмаси ҳам. Чунки бизда иситмаси борлар умуман машғулотда қатнашмайди. Ҳозир уч футболчимизда вирус аниқланган ва улар алоҳида шуғулланмоқда. Кўриб турганингиздек, уларда ҳеч қандай аломат йўқ.\nИсломда иситма кўтарилган куни шифокор унга осма укол қилди ва исиғи тушди. Уни дарров алоҳидаладик. Кейинги кун машғулот ўтказмади. Кетма-кет икки кун ҳеч қандай иситма кузатилмади, лекин вазият бундай бўлгани сабаб барибир коронавирусга тест топшириш кераклигини айтдим. Ишонасизми, ҳамма ерда навбат катталиги сабаб тест топшириш имкони бўлмади. Шифокор менга қўнғироқ қилиб балки олмай қўяқолармиз, деди. Мен олиш керак, дедим ва улар МОҚга боришди. У ерда ҳам анализ олишмади, эмишки анализ фақат олимпиячилардан олинаркан. Мен МОҚ раҳбарига чиқдим ва шундан кейингина тест олишди. Жавобни уч кун кутдик. Футболчида ҳеч қандай аломат бўлмагандан кейин «Навбаҳор»га қарши майдонга туширдик», деди Абрамов.


Ижарачилар, ХУМШ, уй аҳли ўртасида кўпинча қандай муаммолар юзага келади? Бу ҳолни аниқ мисолларда кўриб чиқамиз.\nУчинчи қаватда яшайдиган ижарачилар пастки қўшниларнинг яқинда таъмирдан чиқарган квартираларига сув тошириб юбордилар. Натижада гулқоғозлар, мебель, палос шикастланди. Сув тушишидан азият чеккан қўшнилар компенсация талаб қилишмоқда, ижарачилар бундай қилишдан бош тортишяпти. Квартира эгаси ҳам зарарни қоплашни хоҳламаяпти. Ушбу вазиятда ким жавоб бериши керак?\n– Турар жой ижараси шартномасида ижарачининг ижарага берувчи, турар жойдаги бошқа мулкдорларнинг уйдаги мол-мулки, умумий мол-мулкнинг асралиши учун жавобгарлигини назарда тутадиган шарт қайд этилиши керак. Уй-жой кодексининг 50-моддасида белгиланишича, ижарага олувчи, унинг оила аъзолари ва у билан доимий яшаётган фуқаролар кўп квартирали уйнинг турар жойларидан, умумий фойдаланишдаги мол-мулкидан белгиланган мақсадда, бошқа фуқаролар ва юридик шахсларнинг уй-жой ҳуқуқи, ўзга ҳуқуқларини камситмаган ҳолда фойдаланиши керак. Улар турар жойларнинг асралишини таъминлаши, шунингдек уларни тегишли техник ҳамда санитария ҳолатида сақлаб туриши шарт.\nАгар ижарага олувчининг жавобгарлиги шартномада қайд этилган бўлса, қўшниларнинг уйига сув тоширганда у бунинг оқибатлари учун тўлиқ даражада жавоб беради. Агар шартнома тузилмаган ёки унда ушбу банд қайд этилмаган бўлса, қўшниларга ижарачи етказган зарар компенсацияси учун квартира эгаси жавоб беради.\nУйда яшовчи ижарачилар ахлатлар солинган пакетларни квартира деразаларидан уйга туташ ҳудудга ташлайдилар. Қонун ҳужжатларида бундай ҳаракатлар учун қандай чоралар назарда тутилган?\n– Ижара шартномасига ижарага олувчининг 325-сон Қоидаларга риоя этиши тўғрисидаги банд киритилиши керак. Уларда уйда яшовчиларнинг, шу жумладан ижарага олувчилар ва ижарадорларнинг умумий фойдаланиладиган жойларни, йўлак, лифт кабиналари ва зина майдончаларини озода ва тартибли сақлаш; уйда ахлат ўтказгич бўлмаган тақдирда ахлат ва озиқ-овқат чиқиндиларини қопқоқ билан зич ёпилган челакларга тўплаб, квартирадан белгиланган жойларга чиқариш мажбурияти белгиланган. Агар ижарага олувчилар ахлатларни белгиланмаган жойларга мунтазам чиқариб ташлайдиган бўлишса, уларга 325-сон Қоидаларнинг 41-бандига кўра, фуқароларнинг ўзини ўзи бошқариш органлари орқали таъсир кўрсатилиши мумкин.\nМаъмурий жавобгарлик тўғрисидаги кодекснинг (бундан кейин – МЖТК) 161-моддасига мувофиқ, шаҳарлар ва бошқа аҳоли пунктларининг ҳудудларини ободонлаштириш қоидаларини бузиш, шунингдек тозалик ва санитария тартибини таъминлаш қоидаларига риоя қилмаслик фуқароларга энг кам иш ҳақининг 1 бараваридан 2 бараваригача миқдорда жарима солишга сабаб бўлади.\nИжарачилар тез-тез базмлар уюштиришади, қўшниларнинг тинчини бузишади. Баъзан иш меҳмонлар билан жанжаллашишгача боради, участка инспекторини чақиришга тўғри келади. Бундай ҳолларда қонун ҳужжатлари нимани назарда тутади? Биз квартира эгаси уларга турар жойни ижарага беришдан бош тортишини талаб қилишимиз мумкинми?\n– Жамоат тартибини бундай бузиш учун жавобгарлик, уйдаги мақомингиздан қатъи назар, барча: ижарага олувчи, ижарадор, меҳмон ёки турар жой мулкдори учун бир хилдир. МЖТКнинг 183-моддасида бундай ҳаракатлар учун энг кам иш ҳақининг 3 бараваридан 5 бараваригача миқдорда жарима солиш ёки 15 суткагача муддатга маъмурий қамоққа олиш назарда тутилади.\nБундан ташқари, агар ижарага олувчи, ижарадор, уй-жой эгаси, уларнинг оила аъзолари ва улар билан бирга яшовчи шахслар ўзлари билан бир квартирада ёки бир уйда яшовчиларнинг яшашига имконият бермасалар, огоҳлантириш ва таъсир кўрсатиш чоралари натижасиз қолса, 325-сон Қоидаларнинг 42-бандига мувофиқ ижарага берувчи, ижарага олувчи ёки бошқа манфаатдор шахсларнинг талаблари бўйича айбдорларни кўчириб чиқариш назарда тутилади. Бу бошқа турар жой хонаси берилмасдан суд қарори билан амалга оширилади.\nБиз турар жойни ижарага олганмиз. Унинг эгаси биз билан ижара шартномаси тузмаган. Уй аҳли бизнинг шартномасиз яшаётганимиз тўғрисида солиқ инспекциясига хабар беришлари хусусида доимо гапиришади. Шартноманинг йўқлиги учун ким жавоб бериши керак?\n– Ижарага олувчилар билан ижара шартномасини ижарага берувчи (квартира эгаси) тузиши керак. Агар у бундай қилмаса, МЖТКнинг 159-1-моддасига мувофиқ, унга энг кам иш ҳақининг 5 бараваридан 10 бараваригача миқдорда жарима солиш белгиланган. Бундан ташқари, у солиқ инспекциясида турар жойни ижарага беришдан даромад олувчи сифатида рўйхатдан ўтиши ва ҳар ойда ундан солиқ тўлаши керак.\nКоммуникация шахтасида совуқ сув таъминоти тизими ишдан чиққан, ижарачилар эса ХУМШ ходимларини квартирага киритмаяптилар. Уларга: «Квартира эгаси билан гаплашинг», – деяптилар. Бироқ у телефон қўнғироқларига жавоб бермаяпти. Ижарачилар авария юз берганда ХУМШ ходимларини турар жойга киритишлари керакми?\n– Уй-жой кодексининг 24-моддасида белгиланишича, ижарачилар турар жойларнинг асралишини, шунингдек уларнинг тегишли техник ва санитария ҳолатини таъминлашлари; авария ҳолати юзага келган тақдирда, ўзлари эгаллаган турар жойга тегишли авария-таъмирлаш хизматлари вакилларининг киришларини таъминлашлари шарт.\nБиз уй йўлагини жадвал бўйича супуриб-сидирамиз. Ижарачилар бунда қатнашишни хоҳламайдилар. Қонун ҳужжатларида уларга нисбатан қандай таъсир чоралари назарда тутилган?\n– 325-сон Қоидаларнинг 11-бандида назарда тутилишича, мулкдорлар (ижарага олувчилар, ижарадорлар) зина майдончаларини озода ва тартибли сақлашга мажбурдирлар. 325-сон Қоидаларнинг 19-бандида аниқлаштирилишича, умумий фойдаланиладиган жойларни тозалаш бўйича навбатчилик барча мулкдорларнинг (ижарага олувчилар, ижарадорларнинг) ўзаро келишувига кўра белгиланади. Баъзи ХУМШларда уйда яшовчилар бунинг учун фаррош ёллашади ёки жадвал бўйича тозалашади. МЖТКнинг 159, 161-моддаларига мувофиқ, тозалик ва санитария тартибини таъминлаш қоидаларига риоя қилмаслик фуқароларга энг кам иш ҳақининг 1 бараваридан 10 бараваригача миқдорда жарима солишга сабаб бўлади.\nУйда яшовчилар йўлакни ўз маблағлари ҳисобидан ҳашар орқали таъмирлашга қарор қилишди. Ижарачилар бу ишга пул қўшишдан бош тортишди ва: «Квартира эгасига мурожаат қилинг», – дейишди. Квартира эгасининг жавоби ҳам тайин: «Ким квартирада яшаётган бўлса, ўша тўласин». Йўлакни таъмирлаш учун бир марталик бадални ким тўлаши керак?\n– Уйдаги умумий мол-мулкни сақлаш учун жавобгарлик турар жой мулкдори зиммасидадир. У муайян ишларни бажаришга бир маротабалик бадалларни тўлаши керак.\nКвартирада яшовчи ижарачилар умумий мол-мулкка зарар етказаётганлиги учун бошқарув ижарага берувчига оширилган бадал белгилаши мумкинми?\n– Йўқ, мумкин эмас. Умумий мол-мулкни сақлаш учун мажбурий бадал миқдори ХУМШнинг барча аъзолари учун бир хил. Ижарага олувчининг умумий мол-мулкка зарар етказганлиги учун жавобгарлик ижара шартномасида қайд этилиши керак. Агар у қайд этилмаган ва бошқа мулкдорлар ёки ширкат мол-мулкига зарар етказилган бўлса, турар жой эгаси – ХУМШ аъзоси уни ўз ҳисобидан қоплаши шарт (ВМнинг 30.05.2006 йилдаги 100-сон Қарори билан тасдиқланган Хусусий уй-жой мулкдорлари ширкати намунавий уставининг 6.2-банди).\nШиркат ижарага олувчидан умумий мол-мулкни сақлашга мажбурий бадаллар бўйича турар жой эгасининг қарзини тўлашини талаб қиляпти. Ижарачи унинг қарзини тўлаши керакми?\n– Агар ижарага берувчи ижара шартномаси бўйича умумий харажатларда иштирок этиш мажбуриятини ижарага олувчига ўтказган бўлса, мажбурий бадалларни тўлаш масъулияти ижарачининг зиммасида бўлади (УКнинг 132-моддаси; Қонуннинг 30-моддаси). Бироқ ижарага олувчи унга ижара шартномаси бўйича берилган умумий харажатларда иштирок этиш бўйича мажбуриятларни бажармаса ёки лозим даражада бажармаса, ширкат олдида турар жой мулкдори жавобгар бўлади.


Xiaomi президенти Redmi Note 8 смартфонини кўрсатди - Terabayt.Uz\nXiaomi президенти Redmi Note 8 смартфонини кўрсатди\nXiaomi компанияси президенти Лин Бин ўзининг Weibo ижтимоий тармоғидаги саҳифасида янги сурат юклади ва бу кўпчиликнинг муҳокамасига сабаб бўлди.\nМуҳокама сабабчиси албатта финжондаги қаҳва эмас, балки, унинг орқа фонида туширилган смартфон эди.\nБиринчи бўлиб экран юқори қисмидаги тирқишда жойлашган камера кўзга ташланади. Ҳудди шу принсипда куни кеча тақдим қилинган Samsung Galaxy Note10 ва Galaxy Note10+ смартфонлари олд камераси жойлашган эди.\nКатта эхтимол билан суратда барча томонидан кутилаётган 64 мегапикселли Redmi Note 8 акс этган. Корпус юқори қисмида 3,5 ммлик аудиотирқишни кўриш мумкин. Қурилма яқин кунларда тақдим қилиниши кутилмоқда.\nЎҚИНГ: Расман! Redmi Note 8’нинг 64 мегапикселли камераси тақдим қилинди! 100 МП лик илк смартфон ҳам Xiaomi'га тегишли!


АМАЛИЙ ҲАРАКАТЛАР ФУРСАТИ ЁХУД ИҚЛИМ ЎЗГАРИШИ САБАБЛАРИ ВА ОҚИБАТЛАРИ\nXXI асрда инсоният олдида кўплаб муаммо ва таҳдидлар кўндаланг бўлаётгани айни ҳақиқат. Айниқса, иқлим ўзгариши бугунги куннинг долзарб масаласига айланди. Бу ҳолатнинг сабаблари, омиллари ва унинг ечими турли баҳс-мунозараларга сабаб бўлаётир.\nТаъкидлаш лозимки, иқлим ўзгариши комплекс жараён ҳисобланиб, у муайян минтақа ёки бутун Ер юзидаги об-ҳаво шароитининг ўзгариб бориши билан боғлиқ. Чунончи, мазкур жараёнда глобал исиш ва совиш, атроф-муҳит ифлосланиши каби муаммолар муҳим ўрин тутади.\nПалеоклиматологияда иқлим ўзгариши сайёрамиздаги динамик жараёнлар, жумладан, қуёш нурлари тарқалишидаги ўзгаришлар каби ташқи таъсирлар билан изоҳланади. Аммо, унутмаслик керакки, курраи заминимиз об-ҳавосида кузатилаётган кескин эврилишларга инсониятнинг хўжалик фаолияти ҳам “салмоқли ҳисса” қўшмоқда. Хўш, қачондан бошлаб антропоген омиллар сайёрамиз иқлимининг ўзгаришига таъсир қилмоқда?\nЯқинда Швеция пойтахти Стокгольм шаҳрида ўтказилган Иқлим ўзгариши бўйича ҳукуматлараро экспертлар гуруҳи (IPCC)нинг ялпи мажлисида Бешинчи баҳолаш маърузасининг биринчи қисми тасдиқланди. Ҳужжат хулосасида ХХ аср ўрталаридан бошлаб кузатилаётган иқлим ўзгаришларига деярли юз фоиз инсониятнинг хўжалик фаолияти сабаб бўлаётганига алоҳида урғу берилган. “Инсоният иқлим тизимига яққол таъсир кўрсатмоқда. Атмосфера ва океандаги исиш жараёнлари, глобал сув айланишидаги ўзгаришлар, музликларнинг қисқариши, дунё океани ўртача сатҳининг ошиши, экстремал об-ҳаво ҳодисаларига инсон таъсир ўтказиши аниқланди. Тўртинчи маъруза эълон қилингандан буён башариятнинг иқлимга таъсирига оид далил-исботлар кўпайди”, — дея таъкидланган ҳужжатда.\n— Ушбу маъруза хатти-ҳаракатларимиз нафақат ўзимиз, балки келажак авлодга ҳам жиддий зарар етказиши мумкинлигидан огоҳлантирувчи навбатдаги чақириқдир, — дейди Жаҳон метеорология ташкилоти бош котиби Мишель Жарро.\n1901-2012 йилларда ўртача глобал ҳарорат Цельсий бўйича 0,89 даражага кўтарилган. Бу 1400 йил мобайнидаги энг юқори кўрсаткичдир. Асримизнинг дастлабки ўн йиллиги ҳам кузатувлар тарихидаги ўта иссиқ давр сифатида қайд этилди. Хавотирли томони шундаки, бу жараён давом этиши прогноз қилинмоқда. Яъни, 2016-2035 йилларда сайёрамизда ҳаво ҳарорати яна 0,3-0,7 даражага кўтарилиши эҳтимолдан холи эмас.\nИнсониятнинг иқлимга бевосита таъсири хусусида узоқ йиллардан бери турли фаразлар илгари сурилмоқда. Албатта, мазкур қарашлар даврлар билан бевосита боғлиқ. Жумладан, XIX асрда АҚШнинг ғарбий ҳудудлари ва Австралияда ер ҳайдаш ёғингарчиликка сабаб бўлишига оид назария мавжуд эди. Бугунги кунда саноат тараққиёти муаммонинг чуқур илдиз отишига сабаб бўляпти. Масалан, турли аэрозоллар эса об-ҳавонинг кескин совишига олиб келади.\nЦемент саноатининг ҳам иқлимга таъсирини унутмаслик лозим. Бундан ташқари, об-ҳавонинг ўзгаришида ердан фойдаланиш, озон қатламининг емирилиши, чорвачилик, ўрмонларнинг ялпи кесилиши каби омиллар катта роль ўйнайди. Буларнинг барчаси бевосита инсон томонидан бошқарилишини инобатга олсак, айни вақтда иқлимга антропоген таъсир кўлами ҳаддан ташқари ошиб кетганлигига амин бўламиз.\nXIX асрнинг эллигинчи йилларидан бошлаб ёнилғилардан фойдаланиш ҳажми муттасил ўсиб келмоқда. Бунинг оқибатида ҳавода карбонат ангидрид гази миқдори кескин кўпайиб кетяпти. Агар жараён шу тахлит давом этса, асримиз охирига келиб атмосфера мусаффолигига жиддий путур етади. Атмосферада метан миқдорининг кўпайиши 2040 йилгача бўлган даврда ҳаво ҳароратининг 1,4-5,6 даражага ошишига сабаб бўлади.\nЕрни суғориш, ўрмонларнинг кесилиши ва қишлоқ хўжалигининг атроф-муҳитга таъсири кучли. Чунончи, суғориладиган ҳудудда сув миқдори нисбати ўзгариши ҳеч кимга сир эмас. Ёхуд чорвачиликни ривожлантириш баробарида сайёрамиз экотизимига жиддий зарар етказилмоқда. Бирлашган Миллатлар Ташкилотининг “Чорвачиликнинг узун кўланкаси” деб номланган ҳисоботида таъкидланишича, чорвачилик натижасида 18 фоиз иссиқхона газлари ҳавога кўтариляпти. Қорамолларни боқиш учун ўрмонларнинг ўрнини сунъий яйловлар эгаллаётгани ҳам иқлимга салбий таъсирини ўтказмай қолмаяпти.\nИнсоният ўтган асрнинг 50-йилларидан буён турли кўринишдаги метеорологик ҳодисалар билан боғлиқ ўзгаришларнинг гувоҳи бўлмоқда. Аномал об-ҳаво шароитлари эса кўплаб мамлакатларга бениҳоя катта ташвиш келтиряпти. Барча учун абадий совуқ ҳаво ва музликлар макони саналмиш Арктикада кўплаб муаммолар бўй чўзмоқда. Хусусан, Шимолий қутбдаги муз қоплами шиддат билан эрияпти. Шу кетишда асримиз ўрталарига келиб Шимолий Муз океани сентябрь ойида музликлардан буткул халос бўлади. Бу, албатта, жуда хавотирлидир.\n1971-2010 йилларда дунё океанининг юқори қатламларида ҳарорат кўтарилган. Энг ёмони, уммон қаърида ҳам ушбу жараён кузатилмоқда. Жумладан, 3 километр чуқурликдан олинган маълумотлар уммон тубида ҳам исиш юз бераётганлигидан далолат беряпти. Олимларнинг фикрича, дунё океани қўшимча 90 фоиздан ортиқ иссиқликни “ютган” ва исиш жараёни келгусида ҳам давом этади.\nЯнаям хавотирли жиҳати шуки, 1901-2010 йилларда дунё океани сатҳининг ошиши 19 сантиметрни ташкил этган. Лекин сув сатҳининг ошиши ҳамон давом этмоқда. Сув таркибида ҳам сезиларли ўзгаришлар рўй бериб, кислота миқдори кўпайиб бормоқда. Унинг водород кўрсаткичи эса саноат даври бошлангандан буён 0,1 фоизга камайган.\nИқлим ўзгариши натижасида комплекс муаммолар юзага келмоқда. Қитъаларнинг микроиқлимида туб ўзгаришлар рўй бериб, турли табиий офатлар кузатиляпти. Чунончи, яқинда Россиянинг Узоқ Шарқ ҳудудида, шунингдек, Европада содир бўлган сув тошқинлари фикримиз исботидир. Тўғри, мутахассислар ўртасида табиий офатлар фақат иқлим ўзгариши туфайли рўй бермаслиги хусусида мунтазам тортишувлар кетяпти. Лекин, шуни унутмаслик керакки, инсониятнинг иқтисодий манфаатлар ортидан аёвсиз қувиши она замин иқлимига салбий таъсир кўрсатаётганлиги айни ҳақиқат.\nСайёрамиз экологик мусаффолигини таъминлаш, иқлим ўзгаришининг олдини олиш, биохилма-хилликни сақлаш каби йўналишларда қатор халқаро ҳужжатлар қабул қилинган. Афсуски, жаҳон ҳамжамиятининг барча аъзолари ҳам ҳужжатларда белгиланган мажбуриятларни сидқидилдан бажармаяпти. Айнан мазкур ҳолат ҳам муаммонинг янада илдиз отишига туртки бўлмоқда. Қолаверса, муаммо сабаблари илмий жиҳатдан ўрганилиб, пухта таҳлил қилинаётгани таҳсинга сазовор. Бироқ тадқиқотлар асосан қоғозда қолиб кетаётир.\nБашарти, бугун инсоният иқлим ўзгаришининг олдини олиш борасида изчил саъй-ҳаракатларни амалга оширмас экан, келажакда сайёрамиз жиддий экологик таҳдидлар комига тушиб қолиши ҳеч гап эмас. Шу боис, ҳозирдан амалий чораларни кўриш зарур.


Журнал "Экономический Вестник Узбекистана" » (O´zbek) Ўзбекистонда уч йил ичида камида учта лоукостер авиакомпания очилади – Беҳруз Ҳамзаев\nГлавная | Новости | (O´zbek) Ўзбекистонда уч йил ичида камида учта лоукостер авиакомпания очилади – Беҳруз Ҳамзаев\n(O´zbek) Ўзбекистонда уч йил ичида камида учта лоукостер авиакомпания очилади – Беҳруз Ҳамзаев\nКейинги уч йил ичида Ўзбекистонда учта ёки ундан кўп маҳаллий лоукостер пайдо бўлади. 2020 йили мамлакатда бўлиб ўтадиган йирик авиаконференциялар натижасида эса соҳадаги деярли 90 фоиз муаммолар ҳал бўлади.\nБу ҳақда Туризмни ривожлантириш давлат қўмитаси раиси маслаҳатчиси Беҳруз Ҳамзаев «Ular» лойиҳасига берган интервьюсида маълум қилди. Суҳбат давомида Ҳамзаев лоукостерлар очилиши масаласига атрофлича тўхталиб ўтди.\n«Европадан Австралияга бир ҳафталик«all inclusive» саёҳат, яъни авиачиптадан тортиб, меҳмонхона ва овқатланишгача бўлган ҳамма харажатлар миқдори – Европадан Ўзбекистонга худди шундай саёҳатдан юз долларга арзонроқ.\nАслида бир неча баробар арзонроқ бўлиши керак, чунки масофа уч баробар қисқа; Австралия – дунёнинг бутунлай бошқа бурчагида.\nХудди шу каби Россияни ҳам мисол келтириш мумкин. Россиядан Туркияга бир ҳафталик «all inclusive» тур Ўзбекистонга келиб кетишдан 4-5 арзонроқ. Ваҳоланки, Туркияда яхшироқ меҳмонхоналар, яхшироқ озиқ-овқат ва бизда йўқ бўлган денгиз ҳам бор.\nБунинг энг асосий сабаби – авиақатновнинг арзонлиги. Арзонлигининг боиси эса рақобат. Ўзбекистонда нечта авиакомпания бор? Россияда 19дан ортиқ.\nҚолаверса, нарх белгилаш стратегияси. Мен учун самолётда учиш – ҳашамат эмас, иш – машина ёки метрода кетгандек, 5-6 соат чидаб кетавераман; ҳар доим иқтисод классда учаман. Парвоз – ишларимни битириб келиш учун восита холос. Кўпчиликда ҳам шунақа. Лекин қиммат тўлашга мажбурсиз, чунки бошқа имкониятингиз йўқ.\nЛоукостер сизга шу имкониятни беради: овқати йўқ, 30 дақиқада тез самолётга чиқиб олишингиз керак, ноқулайроқ бошқа аэропортга қўнади… Автобусдек гап. Ўзи аслида лоукостерда бир марта учсангиз, иккинчи марта учгингиз келмайди.\nЛоукост деганда авиаташувчининг стратегияси тушунилади. Яъни улар имкон қадар барча нарсаларда пул тежайди. Бир хил русумдаги самолётлардан фойдаланишади, чунки бир хил механик ёллаш кифоя – Boeing ва Airbus механиклари ҳар хил мутахассислар.\nЛоукостерлар самолёти салонида экрани ҳам йўқ, овқат ҳам бермайди, четроқ аэропортга қўнади… Ҳар бир давлатда бир нечта аэропортлар бўлади, катта аэропортларга қўниш ва улардан учиб кетиш қиммат туради. «Ground handling operation» (аэропорт терминалидаги самолётга хизмат кўрсатиш) деган тушунча бор, бу ҳам пул туради. Кичикроқ аэропортларда эса бу арзонроққа тушади. Лоукостерлар ҳамма жойдан иқтисод қилиб, охири сизга чиптани арзонроқ қилиб беради.\nЎзбекистонда шу кунгача ҳар бир стратегия, қабул қилинаётган ҳар бир қарор «Ўзбекистон ҳаво йўллари» миллий авиакомпаниямизни қўллаб-қувватлашга йўналтирилган эди. Бу сир эмас ва ёмон ҳам эмас. Чунки бу – бизнинг авиакомпания; дунёда жуда кўп давлатлар ўз авиакомпаниясини нафақат ҳурмат қилади, балки қандайдир преференциялар ҳам беради. Лекин биздаги бу преференциялар бора-бора камайиш ўрнига, ҳар доим монополия қўллаб-қувватлаб борилди. Бошида «майли, бола қийналиб қолмасин» дегандек ёрдам бўлиши керак ва маълум вақт давомида имтиёзлар қисқариб, қолганлар билан рақобатга кириша олиши зарур.\nҲар доим танганинг икки тарафи бор. Танқид қилаётганда бу тарафини ҳам билиш керак. «Шу нарсаларни ҳамма билади, нимага қилмайди?» деб одамларнинг жаҳли чиқади, чунки улар «backstory» (аввалжараён)ни билишмайди. Мисол учун, биласиз, бизда доллар олиб келадиган соҳаларимиз унча кўп эмас. Ҳар бирига давлат жуда эҳтиёткорона ёндашади.\nҲозир демонополизация ишлари амалга оширилган: аэропортлар алоҳида, авиакомпания алоҳида, фуқаро авиацияси алоҳида ташкилотларга айланди. Ўзлари хоҳлаганча тендер ўтказиб, иш олиб боришга имконияти бор.\nКейинги босқичимиз қандай бўлади. Мен яқин 3-4 йил ичида «очиқ осмон» тушунчаси, яъни ҳамманинг учишига имконият яратиб берилишини хоҳлардим. Ҳозир ҳам ёпиқ эмас, очиқ, лекин паритет тариқасида – яъни биз қайсидир давлатга нечта парвозни амалга оширсак, у давлат ҳам бизга фақатгина шунча марта уча олади холос.\n«Очиқ осмон»да эса хоҳлаганича учаверишлари мумкин. Ҳозир эса, масалан, «Ўзбекистон ҳаво йўллари» самолётлари Россияга 54 марта учса, Россиядан ҳам бизга 54 мартагина парвоз бўлади холос. Ваҳоланки, Ўзбекистонда 28та самолёт, биргина «Аэрофлот»нинг ўзида 124тадан кўп самолёт бор. Улар Ўзбекистонга минимум беш маротаба кўпроқ учиш имкониятига эга. Нафақат «Аэрофлот», балки барча Россия авиакомпаниялари, жумладан лоукостерлари ҳам.\n«Очиқ осмон» режими бизга нима беради? Биринчидан, туристлар сони. Иккинчидан, авиаташув деганда фақатгина одамларнинг бориш-келишини тушунмаслигимиз эмас. Дунёда фақатгина биз ва Лихтенштейн океанга чиқиш учун минимум иккита давлатдан ўтиши керак, яъни ҳатто қўшниларимиз ҳам тўғридан тўғри денгизга чиқа олишмайди. Бу бизнинг имкониятимизни чегаралайдиган ҳолат бўлгани учун ҳам, агар авиалогистикани ривожлантирсак, товар айирбошлаш салоҳиятимиз жуда ошади.\nЛекин бунинг тескари эффекти ҳам бор-да: четда ҳам яхши маҳсулотлар бор – биз олиб чиқяпмизми, олиб киришга ҳам замин яратиб берасиз. Тўла кетган самолёт бўш қайтиб келмайди-ку. Буёққа ҳам бирор нарса билан қайтади.\nШунинг учун бу туризмга зўр ёрдамдир, лекин қайсидир томондан бизни чегаралаб қўйиш имконияти. Шу боис комплекс муаммо. Унинг бошқа жуда кўплаб сабаблари бор ва бир кунда ҳал бўладиган нарса эмас.\nКейинги уч йил ичида Ўзбекистонда учтадан кўп маҳаллий лоукостер пайдо бўлади – юз фоиз. Бу менинг прогнозимми? Йўқ, буни инсайдер маълумот дея қолайлик.\nМаҳаллий лоукостерлар очилишидан ташқари, биз қабул қилиб бўлган «очиқ осмон» режимининг босқичлари бор. Афсус, ҳар бир аэропортимиз ҳам тайёр эмас. Ҳозир модернизация кетяпти. Қўпол қилиб айтганда, шароитимиз йўқ. Шароитимиз бор жойда эса шошиб қарор қабул қилмаслигимиз керак. Мисол учун, Ўзбекистонга келмоқчи бўлган авиакомпаниялардан бири – Туркиянинг «AtlasGlobal» авиакомпанияси бир неча кун олдин банкрот бўлди.\nШошиб уларга рухсат бериб қўйиб, ҳамма ҳаракат қилинса-ю, қанақадир мудҳиш воқеа бўлиб қолса, яна нолдан бошлаш керак бўлади. Шунинг стратегик нуқтайи назардан бизга қайси давлатлар билан ишлаш қулай бўлишини ўрганиш керак.\nБиласизми, бунинг административ чекловлари бор эди. Сиёсий ирода муаммоси бор эди. Технологик масалалар ҳам бор эди. Муаммонинг ҳар хил элементлари бўлади-ку. Энг асосий масала – сиёсий ирода; яъни президент бу нарсага қарши эмас. Бу – энг қийини, қолган техник муаммоларга ечим топса бўлади.\nМаълумот тариқасида айтиб ўтаман, кейинги йил Ўзбекистонда камита иккита жуда катта авиация конференцияси бўлади. Бу авиаконференциялар натижасида 2020 йилда бу соҳада деярли 90 фоиз муаммоларимиз ҳал бўлади.\nЎзбекистонда авиалинияларни жорий этиш биргина имзо билан ҳал бўладиган муаммо эмас. Эртага очиб қўйилгани билан, муаммолари – керосин етказиб бериш, терминалда самолётларга хизмат кўрсатиш… Лоукостерлар ҳақида бекорга тушунтириб ўтмадим. Ўзбекистонда операцион харажатлар қиммат бўлса, сиз «Ryanair» билан учасизми, «Ўзбекистон ҳаво йўллари» биланми – бир хилда қиммат бўлади. Чунки таннарх қиммат. Қимматга олган нарсангизни арзонга сотмайсиз-ку.\nЛоукост бизнес моделини тўлақонли амалга ошириш, дарҳақиқат Россияга боришни юз доллардан арзонроқ қилиш учун Ўзбекистонда замин бўлиши керак. Бўлмаса, ўша 300-500 долларни тўлайсиз. Рухсат бериб қўйган билан чипта нархи тушишини кутадиганлар – популистлар ва ҳолатга жуда юзаки қарайдиган инсонлардир.\nБу нарса ҳақиқатан ҳам одамларга фойдали бўлиб, юз фоиз интеграция бўлишини хоҳласак, биз олдин замин яратиб беришимиз керак ва замин яратилмоқда», – дейди Беҳруз Ҳамзаев.\nЭслатиб ўтамиз, 2018 йил январдаги ҳукумат қарорига асосан, 2018 йил охиригача миллий лоукостерни ташкил этиш бўйича ишлар якунига етказилиши керак эди. Аммо бу вазифа бажарилмай қолди. 2019 йил ноябрига келиб, Ўзбекистонда мавжуд самолётлар парки билан лоукостер бизнес моделини амалга ошириб бўлмаслиги, шу боис гибрид авиаташувлар йўлга қўйилиши маълум қилинди.\nЎзбекистонда лоукостерлар бўлмайди. Ўрнига гибрид авиаташувлар жорий этилиши мумкин\nБеҳруз Ҳамзаев: Фақатгина туризм Ўзбекистонни биз кўзлаган даражага олиб чиқа олади\nБеҳруз Ҳамзаев: «Туристлар оқими битта давлатдан бўлиб қолиши яхши эмас. Энг катта мисол – Грузия»


Саудия тарихида биринчи марта аёл киши депутатликка сайланди\n20 январ 2021, Тошкент вақти: 12:33\nДепутатликка номзод аёллардан бири.\nСаудия Арабистони тарихида биринчи марта аёл киши Макка шаҳар кенгаши депутатлигига сайланди.\nҚироллик сайлов комиссияси 12 декабрь куни ўтказилган сайлов натижаларига кўра, Салма бинт Ҳизаб ал Отайби депутатлик мандатига эга бўлганини маълум қилган.\nСаудия Арабистонида биринчи марта аёлларга сайловда овоз бериш ва сайланиш ҳуқуқи берилди. Шанба куни ўтган сайловда 980 аёл депутатликка номзод сифатида қатнашган. Бу депутатликка кўрсатилган номзодларнинг ўндан бирини ташкил қилади.\nДепутатликка номзод аёлларга эркак сайловчилар билан бевосита учрашувлар ўтказишга рухсат берилмади. Сайлов куни аёллар эркаклардан алоҳида овоз берди. Саудияда 130 минг аёлга сайлов ҳуқуқи берилган. Овоз бериш ҳуқуқига эга бўлган эркаклар сони эса бир миллион уч юз минг кишини ташкил қилади.\nСаудия Арабистони шу кунгача аёлларга сайлаш ва сайланиш ҳуқуқи берилмаган ягона давлат бўлиб қолаётган эди.


COVID-19га қарши курашда қандай дорилар самарали\nНур-Султон: 6 °С\nДавлат раҳбари Алмати саноат зонаси фаолияти билан танишди\nКоронавирусга қарши Қозоғистон вакцинасини фан вазири ўзида синаб кўрди\nФинляндияда коронавирус юқтирганларни аниқлашга итлар жалб қилинди\nДам олиш кунлари об-ҳаво қандай бўлади\nИспанияда ниқоб тақишни рад этган режиссёр нуфузли фестивалдан четлаштирилди\nДавлат раҳбари Алмати шаҳрига иш сафари билан келди\nТошкентда бугун 163 одам коронавирус юқтирган\nТуркияда туннелда портлаш юз берди\nКоронавирус ва пневмониядан вафот этган 27 нафар тиббиёт ходимига товон пули тўланди\nЎзбекистонда ҳар йили 22 сентябрь куни автомобильда юриш тақиқланади\nКоронавирус: Қозоғистонда 3 515 киши даволанмоқда\nДжеки Чаннинг янги фильми саундтрекини қозоғистонлик хонанда ижро этди\nҚозоғистонда 231 кишида пневмония қайд этилди\nТокио Олимпиадасига ташриф буюрадиган расмийлар сони 10-15 фоизга камаяди\nКоронавирус: Бир кунда 61 одам касалланиб, 37 одам соғайиб чиқди\nҚозоғистон Осиё ҳамкорлик ва ишонч кенгаши раислигини қабул қилиб олди\nОлтин нархи арзонлашиб бораётгани сабаби маълум бўлди\nШифокорларга 73,7 млрд тенгедан ортиқ ёрдам пули тўланган\nШардара балиқ маҳсулотлари Европада ва АҚШда машҳур\n16 Сентябрь 19:00\nNUR-SULTAN. Kazinform - COVID-19га қарши курашда қандай дорилар самарали? С.Асфендияров номидаги Қозоқ миллий тиббиёт университети ички касалликлар кафедраси мудири, тиббиёт фанлари номзоди, Европа кардиология жамияти аъзоси Ахметжан Сугиралиев ушбу саволга ойдинлик киритди, деб хабар беради Kazinform мухбири.\nТошкентда бугун 163 одам коронавирус юқтирган Коронавирус ва пневмониядан вафот этган 27 нафар тиббиёт ходимига товон пули тўланди Коронавирус: Қозоғистонда 3 515 киши даволанмоқда\nУнинг сўзларига кўра, француз шифокорларининг антикоагулянт терапияни амбулатория шароитида қўллаш касалхонага ётқизиш хавфини камайтиради. Ва шифохонада профилактик дозаларни қўллаш ушбу беморларни интенсив терапия бўлимига ўтказиш хавфини камайтиради ва тромбоемболик асоратларнинг оғир шаклларидан ўлиш кўрсатгичини камайтиради. Бундан ташқари, америкалик шифокорларнинг оғир аҳволда бўлган беморларга антикоагулянтларни қўллаши ўлим кўрсатгичини тахминан 18 фоизга камайтирган.\n«Дори-дармонларнинг иккинчи гуруҳи - бу стероид терапиясидан фойдаланиш. Бу дексаметазон ва бошқа дорилар. Ушбу дориларни кислородга мухтож беморларда қўллаш ўлим кўрсатгичини камайтириши исботланган. Беморга ёрдам берадиган дориларнинг учинчи гуруҳи антибиотиклардан фойдаланишдир», - деди тиббиёт фанлари номзоди.\nШунингдек, у бошқа касалликлари ҳам бор, COVID-19 юқтирган беморларда юрак шикастланишининг олдини олиш учун колхицин препаратини қўллаш мумкинлигини айтиб ўтди. Халқаро экспертларнинг фикрига кўра, ушбу дори коронавирус юрак касаллиги ёки юраги шикастланган беморларда ишлатилиши мумкин.\n«Грецияда колхицин билан даволаш яхши натижаларни кўрсатди. Бироқ уни ҳали чуқур ўрганиш лозим», - деди Ахметжан Сугиралиев.\nУнинг сўзларига кўра, ортиқча вазнли беморлар, диабет, гипертония, юрак ва ўпка касалликлари билан касалланганлар коронавирусни тезда юқтириши мумкин. Улар орасида ўлим кўрсатгичи ҳам юқори.


Уйғонишнинг оғир йўли « O'zbekiston ERK Demokratik Partiyasi\nУйғонишнинг оғир йўли\nСталин ўлганда мен тўрт ёшда эдим. Март ойининг рутубатли кунини эслайман. Ўша куни отам оғиз очиб “чурқ” этмаган. Онам ҳам. Бизнинг хонадонда тўпланган қўшнилар ҳам индамас эдилар. Улар гапиришдан ҳатто йиғлашдан қўрқар эдилар. Улар доҳий ўлими ҳақида хабар берган дикторга ишонолмасдилар. Чунки, хабар шу қадар даҳшатли эдики, уни фақат бир одам — фақат Сталиннинг ўзи эълон қилиши мумкин эди…\nБугун эса, худди дараксиз кетган аскарлар мисол, ўша пайтларда таъқиқланган китоблар пайдо бўлди ва ўша ўтган қоронғу йиллар ҳақида ҳикоя қила бошлади. Биз уларни варақлар эканмиз, шахсга сиғиниш истибдодидан нафратланган, у ҳақда ҳақиқатни ёзишга журъат қилган инсонларнинг мардлигига тасанно айтамиз. Айни пайтда, биз бу мард ёзувчиларнинг озлигига, шундай кўпмиллионлик мамлакат учун ниҳоятда озлигини кўриб ҳайратланамиз.\nБунинг, албатта, объектив сабаблари бор. Николла Макиавелли ўзининг “Ҳоким” асарида шундай деб ёзади: “… ўз ҳаётини йўқотишдан қўрқмайдиган ҳар қандай киши ҳокимни ўлдириши мумкин, яъни, ҳокимни ҳеч ким ўлдирмаслигига мутлақ кафолат йўқ. Лекин бундан қўрқиш керак эмас. Чунки, суиқасд қилишга журъат этганлар жуда кам бўлади”. Сталин буни яхши билар эди.\nМаълумки, Макиавеллининг асарига ўхшаган китоблар қисқа муддат (1934-1940 йиллар) ичида бирданига чоп этилди. Бу тасодиф эмас эди. Бу билан Сталин ўзининг маънавий қарашларини -зоҳиран бўлса-да — бутун дунёга эълон қилди.\nСталин режимига қарши ёзиш Сталиннинг ўзига ўқ узиш билан баравар эди ва Макиавелли айтгандай, бунга журъат этадиганлар кам, чунки, режимга қарши ёзганлар зудлик билан отиб ташланар, ёзиш хавфи борларни турмада чиритар эдилар.\nАжойиб шоир Лермонтов шеърларининг зукко таржимони Усмон Носирни ҳибсга олганларида у бор-йўғи 24 ёшда эди. Унинг қамалишлиги “доҳий дегани оддий одам бўлади, мана, ўртоқ Сталин; у бизнинг этикдўз қўшнимизга жуда ўхшайди” деган гаплари сабаб бўлган эди. бу мутойиба учун шоир ўз умрини товонга тўлади.\nЖадидларнинг улуғ намояндаси Абдулҳамид Сулаймон Чўлпон гўзал шеърлардан ташқари “Кеча ва кундуз” романини ҳам ёзган. Асарнинг “Кеча” қисми узоқ йиллар давом этган “мунозара ва муноқаша”дан сўнг, “Шарқ юлдузи” журналида чоп этилди. “Кундуз” қисми эса, худди Чўлпон қабри каби, қаерда эканлиги ҳамон номаълумдир.\nМутафаккир шоир,ёзувчи, маърифатчи, Шарқ маданиятининг нуктадони Абдурауф Фитрат асарлари ҳануз босилгани йўқ. Ўзбек саҳна санъатининг тамал тошларини қўйган Маҳмудхўжа Беҳбудий асарлари ҳам ўз навбатини кутиб турибди. Бу уч сиймо ижоди халқимизнинг миллий онг поғоналарини бир қадар белгилайди.\nЖадидлар ичида ёши улуғи Беҳбудий 20-йилларда “туркчи” (пантуркист) сифатида ўлдирилди. Чўлпон билан Фитратга эса янги “ёрлиқ” топдилар — улар “миллатчи” аталиб йўқ қилинди. Бу шахслар виждони буюрганини ёзганлар. Агар улар қирғиндан омон қолганда эди, 50-60 йилларда “босиш мумкин бўлмаган” ҳақиқий асарларни ёзган бўлар эдилар. Ўша қирғинда омон қолганлар ижодида эса, бундай “келажакни кўзлаб” ёзилган асарлар борлигини биз эшитмагандик. Ҳар ҳолда А.Қаҳҳорнинг 60-йилларда кундалигида ёзган изоҳларидан бўлак бирор даврни фош қилувчи сўз ўқиганимиз йўқ. Эҳтимол, “омон қолганлар” фош қилувчи асарлар ёзмагани учун ҳам омон қолгандир? Худо рози бўлсин.\nШахсга сиғиниш даври, Хрушчев ва турғунлик даври ҳақида кейинги йилларда босилган мақолалар одамда қизиқ таассурот қолдиради. Уларни ўқиб, беихтиёр ҳар бир жамият ҳаёти худди одам умри каби, асосан, хатолардан — кечириш мумкин ёки мумкин бўлмаган — хатолардан иборат экан-да деган фикрга келади киши. Юқорида эътироф этилган уч тарихий боқични ҳисоблаб кўрайлик: етмиш икки йиллик тарихимизнинг 31 йили Сталин раҳбарлигида, 18 йил Брежнев қўл остида, қолган 20дан ортиқ йил у ёки бу даражада “инсонпарвар” саналган “бош секретарлар” соясида кечди. Хўп, бу етмиш йиллик тарихимизда энг “кечиримли хато”миз нима?\nБу савол қайта қуриш туққан овсар жужуқ — янги риторикадан бошқа нарса эмас. Биз шундай гоҳ у мақомга, гоҳ бунисига йўрғалашга ўрганиб қолдик. Бир пайтлар ўзимизни кўкларга кўтариб мақташдан чарчаган эдик, энди ўзимизни ерга уришдан толиқиб қолаяпмиз. Биз қандайдир “Сталинча жамият, Хрушчевча жамият, Брежневча жамият”ларни ўйлаб топдик (ким билади, яқинда “Горбачевча жамият” ҳам пайдо бўлар). Гўё бизнинг янги тарихимизни яратишда бири иккиничисига ўхшамаган учта, аммо номи битта “совет халқи” бўлган халқ қатнашгандай. “Ҳар бир халқ ўз ҳукмдорига лойиқ” деган мақол бор. Хўш, биз ўша ўтган ҳукмдорлардан қайси бирига лойиқмиз?\nМантиқан, Сталин зулмига чидаган халқ унга нисбатан “либерал” Хрушчев фуқароси бўлишга нолойиқдир. Хрушчев ато этган эркдан тотиб кўрган халқ эса, “мўътадил сталинчи” Брежневнинг ҳокимиятга келишига йўл қўймаслиги керак эди. Лекин мантиққа тўғри келмайдиган нарсалар юз берди: Брежнев давридаги турғунлик йилларига кўниккан бу халқ қайта қуришни қучоқ очиб кутиб олди!\nАдбатта, бундай халқни иккиюзламачиликда айблашдан осони йўқ. Чунки, шахсга сиғинишга қарши курашган, Хрушчев, Брежнев даврида буйруқбозлик ва коррупсияга қарши чиққан одамлар хотираси бунга йўл қўймайди. Зеро, тарихда маънавият мезонлари — яхшилик ва ёмонлик — ҳамма давр учун ўзгармасдир. Ва ҳар қандай даврда ҳам бу мезонларни унутмаган одамлар яшаган. Аммо Сталин бу мезонларни тескари қилиб қўйди, у маънавиятни сиёсий мафкурага бўйсундирди.\nУнинг мафкураси айғоқчиликни ватанпарварлик деб атади, кимки айғоқчилик қилишдан бош тортса, у ватан хоини деб эълон қилинди. Бундай мафкуравий тажрибани фашизм ҳам ўтказган эди. Бертолд Брехтнинг “Айғоқчи” деб номланган кичик саҳна асари бор. Ундаги ўсмир Ганс ўз ота-онаси изидан айғоқчилик қилиб, уларни сотади. Ганс — фашизм яратган, чин маънода бегуноҳ кичик мутаассиб мажудотдир. Ўз отасини сотган зурёд Павлик Морозов ҳам “беғубор” ўлди. У ўз қилмишининг ватанпарварлик эканига заррача ҳам шубҳаланмасди. Павлик — сталинча мафкуранинг “фариштаси “ эди.\nМаънавият устунлари лиқиллаб қолган бир жамият биринчи навбатда — барча соҳа ва қатламлардан олдинроқ — маданий жабҳага ва адабиётга таъсир кўрсатади.\nБу адабиёт назариётчилари “шаклан миллий, мазмунан сотсиалистик” қабилидаги қонунни ўйлаб топдилар. Ҳаёт дегани бир бутун мўъжизадир, уни муваққат сиёсий мафкурага бўйсундириш учун “шакл” ва “мазмунга” ажратишнинг ўзи кулгили. Албатта, сталинчи адабиётшунослар бундан-да “кулгилироқ” атама топишлари мумкин эди. Аммо ўша “шакл-мазмун”нинг ўзи ҳам етарли даражада кулгили эди, бироқ бундан кулишга журъат этганлар ўша пайтда кам бўлган. Шундай экан, биз бугун кулишга ҳаққимиз борми? Бу саволни ўзимизга қаратсак, сал виждонлиларимиз ўша даврдаги қўрқоқлигимиз учун қизаришимиз мумкин. Аммо бугун, ҳақиқатни айтганга жазо йўқ пайтда пайдо бўлаётган “жасурлар”га қараб, ўзингнинг жасурлигингдан уяласан. Шунга қарамай, ҳақиқат учун учун азоб чекиш шарт бўлмаса ҳам ҳақиқатни айтишга тўғри келади…\nБир сўз билан айтганда, ҳаётимиз секин бўлса ҳам ўзгариб бораяпти. Албатта, бу жараённи ҳали уйғониш дейиш қийин. Адабиётга келсак, бир неча йил ўтар, янги ва эски тарих оралиғида яратилган адабиётимиз қиммати ўшанда малум бўлади. Аммо бугун ҳам айтиш мумкин: бизда адабиёт бор. Ҳақиқий адабиёт бор. Ҳақиқий адабиёт эса, ҳаёт шаклларидан биридир. Лекин адабиёт ҳаётнинг айнан акс тасвири бўлиши шарт эмас. Яъни, мусибатли замонларда доимо ҳам Шекспирча мунгли қаҳрамонлар яратиш адабиёт қоидаси эмас. Ҳатто реалистик адабиёт ҳам, табиатан, бир қадар ҳиссийдир (ирратсионалдир).\nУмуман, адабиёт, моҳиятан, сохта ватанпарварликдан ташқаридир. Адабиёт фақат бошқа адабиётлар билан учрашгандагина ўз миллийлигини намоён қилади. Биз кўпинча сиёсатлашган адабиётни “миллий ватанпарварлик” деб қабул қилдик. Бизнинг (совет) адабиётларимиз узоқ йиллар давомида сиёсатлашиш жараёнини бошидан кечирди. Бу чин миллийликка фойда эмас, зиён келтирди ва биз бугун ўша зиёнли муаммоларни ечолмай ҳалакмиз. Адабиёт миллий манфаатларга хизмат қилиши мумкинми? Ҳа. Лекин бу ҳолда адабиёт ўзлигини оз бўлсада қурбон қилади, яъни, сиёсатлашишга мажбур бўлади. Ҳа, адабиёт бугун сиёсатлашмоқда, аммо ёзувчилар ўз халқи руҳининг маънавий чашмаларига, анъана-асотирларига ва она тилларига юз бурсалар бу лойқа оқим тўхташи мумкин. Шунга умид бор…\n“Дружба народов” журнали. 6-сон, 1989 йил.\nМуҳаммад Солиҳнинг 2013 йилда Истанбулда чоп этилган “Иқрор” китобидан. (166-170-саҳифалар.)


Ўзбекистонга темир йўл орқали ун экспортига йўл қўйилмаяпти\n“Қозоғистон темир йўллари” компанияси бир ойдан ошиқ вақт давомида Жанубий Қозоғистондаги “Астиқ унемдери” ун ишлаб чиқарувчилар уюшмасига қозоқ унини темир йўл орқали Ўзбекистонга экспорт қилишга йўл қўймаяпти.\nУюшма бунга Қозоғистон расмийлари Ўзбекистонга уни темир йўл орқали экспорт қилишни тақиқлагани, ҳозир экспорт фақат автотранспорт воситада амалга оширилаётганини билдирди.\n“Ҳозир ёқилғиси нархи ошиб кетгани сабабли транспорт харажатлари бизга қимматга тушмоқда. Боз устига, автотранспорт билан кўп ун экспорт қилишнинг иложи йўқ. Қолаверса, бунда йўлда ва чегарада турли нохушликлар юз беради. Қозоғистон ғалла экспортига тақиқ қўйган бўлса-да, унни экспорт қилишни маън этмаган. Шунга қарамай, “Қозоғистон темир йўллари” раҳбарияти уюшмамизга вагонлар бериш баъзи бир техниклар сабаблар туфайли тақиқланганини рўкач қилиб келмоқда. Бу муаммо юзага келганига бир ой бўлган бўлса-да, сабаб ҳамон ўзгаришсиз қолмоқда”,- деди “Озодлик” билан суҳбатда “Астиқ унемдери” уюшмаси матбуот котиби Райҳон Нигмадилова.\n“Қозоғистон темир йўллари” расмийлари Ўзбекистонга ун экспортига нега рухсат этилмаётганига ойдинлик киритишни истамади.\n“Қозоғистон темир йўллари” “Астиқ унемдери”га Ўзбекистонга ун ташиш учун вагон ажратишга 5 июндан бошлаб тақиқ қўйганди. Ўшандан бери бу тақиқ ўз кучини сақлаб келмоқда.\nАксар кузатувчилар бу муаммога техник сабаблар эмас, балки кўпроқ икки давлат ўртасидаги сиёсий келишмовчиликлар тўсиқ бўлаётганини айтмоқда.\nҚозоғистонлик сиёсатшунос Дўсим Сатпаев сўзларига кўра, бу масалада шахсий ва сиёсий сабаблар устунлик қилади.\n“Мен Ислом Каримов ва Нурсултон Назарбоев ўртасидаги шахсий муносабатларни назарда тутяпман. Бу давлатларнинг сиёсий ва иқтисодий муносабатларига катта таъсир ўтказади. Чунки Марказий Осиёнинг барча мамлакатларида ҳокимият бир киши қўлида бўлгани учун президентлар ўз давлатлари ташқи сиёсатига катта таъсир ўтказа олади. Агар улар орасидаги муносабатлар ёмон бўлса, муаммолар юзага келаверади”,- деди Д.Сатпаев.\nУнинг таъкидлашича, икки давлат раҳбарларининг ўзаро муносабатларидаги совуқлик қозоғистонлик тадбиркорлар билан бир қаторда оддий ўзбекистонликларга ҳам катта ташвиш келтираётганини кузатиш мумкин.